Isbitaalka Qalliinka ee Berbera - Taxanaha 89 - 90 - Qaybta Lixaad - Caasimada Online\nHome Warar Isbitaalka Qalliinka ee Berbera – Taxanaha 89 – 90 – Qaybta Lixaad\nIsbitaalka Qalliinka ee Berbera – Taxanaha 89 – 90 – Qaybta Lixaad\nMuqdisho (Caasimada Online) – Isbitaal cusub oo qaliinka oo ICRC ay ka hirgelisay Berbera ayaa bartamihii Agoosto 1989 billaabay in uu dhaawac qaabbilo.\nLaba qeybood oo ay yaallaan 33 sariirood ayaa lagu billaabay howsha. Laba dhakhtar oo qalliin ah iyo afar kalkaaliye caafimaad ayaa lagu billaabay.\nWaxaa diyaarintoodu socotay afar qeybood oo kale oo marka ay dhammaystirmaan, isbitaalka qaadkiisa gaarsiin doona 77 sariirood. Laakiin marka xaalad deg deg ahi ay jirto Isbitaalku wuxuu awoodaa in uu seexiyo 100 dhaawac ah.\nWaa isbitaal qalliinka dhaawacyada dagaalka lagu sameeyo. Qalab wanaagsan ayaa yaalla.\nIsbitaalka waxaa ka howlgala Dhakhaatiir iyo kalkaaliyayaal caafimaad iyo sheybaarayaal dhammaantood u dhashay dalal dhowr ah oo Yurub ah.\nWaxaa loogu tala galay in uu daweeyo dhaawaca dagaalka iyada oo aan loo eegin dhinaca uu xabbada u ridayo iyo in uu rayid yahay iyo in kale.\nInta aan ka warqabo militeri dhaawac ah waa la keenay, dhaawac SNM ahna waa la soo dhigay.\nTaliyaha Militeriga ee Burco ayaan xusuustaa maalin uu hey’adda la soo xiriiray oo uu ka codsaday in laga soo qaado dhaawac SNM ah oo ay ciidankiisu qabteen. In aan maalintaas goobjoog ahaa darteed ayaan u xusay laakiin markaas oo keliya ma ahayn keenista dhaawaca SNM.\nDhaawaca Militeriga iyo dhaawaca SNM waxaa labadaba ka badnaa dhaawaca rayidka ee isbitaalka lagu qalo lana seexiyo. Rayidku wuxuu isugu jiray reer guuraa dhex istaagay beer miino, musaafar ayaga oo gaari wata ay miino la kacday iyo dadka rayidka ah ee magaalooyinka oo si uun xabbad ama qarax ula kulmay.\nMiinada siiba midda waddooyinku waxay ahaayd farsamo dagaal oo SNM ay caan ku tahay.\nWaxaa kale oo uu isbtaalku daweeyaa bukaan socod reer Berbera ah ama degaanno kale ka yimid.\nMiliteriga waxaa laga yaabaa in ay dhaawacooda meelo kale geyn jireen marka ay awoodaan. Waxaan hubaa in dhaawac badan loo qaadi jiray saddex Isbitaal oo militerigu ku lahaa Muqdisho.\nICRC waxay toddobaad kasta laba jeer raashin siisaa labada Isbitaal ee kale ee Berbera. Midkood waa Isbitaalka Qaaxada kan kalena waa Isbitaalka dhimirka.\nICRC waxay diiwaan gelisaa dadka rayidka ah ee la waayay. Waxaa laga yaabaa in la dilay, xabsi ay ku jiraan ama ay iskood u qaxeen iyada oo aan laga warqabin. Waxaa dhici karta in dalka gudihiisa ay ku barakaceen ama ay ka tallaabeen soohdinta.\nDayaarad hal matoor leh oo ICRC ay leedahay ayaa dhaawaca ka soo qaadda Shiikh, Burco, Ceerigaabo, Hargeysa iyo Borame.\nDayaaraddu waxaa ay isbitaallada rayidka ee magaalooyinkaas geysaa daawo iyo qalab caafimaad.\nMa ogeyn in ciidanka airporka Berbera fadhiyaa uu intaa daba-gal ku hayo dayaaraddan yar ee ICRC. Ma ogeyn in ay hubiyaan in ay tagtay meesha uu duuliyuhu sheego in uu tegayo.\nMaalin ayay dayaaraddu u baxday Ceeri-Gaabo. Markii ay soo laabatay ayay ciidanka airporka joogaa ay weydiiyeen duuliyaha meesha uu ka yimid. Duuliyaha oo ahaa nin dhallinyar oo Swiss ahi wuxuu ciidanka u sheegay in uu Ceeri Gaabo ka yimid. Isaga iyo nin la socday ayay ku xannibeen airporka.\nMarkii laga wadahadlay arrinta, wuxuu ciidanku qiil ka dhigtay in uu hubo in aan dayaaraddu tegin Ceeri Gaabo ee looga baahan yahay in uu duuliyuhu runta ka sheego meesha uu tegey.\nAakhirkii waxaa soo baxday in duuliyuhu aanuu caga dhigan Ceeri-Gaabo. Ceyryaamo awgeed ayuu degi kari waayay. Sidaa darteedna isaga oo aan ku deign Ceeri – Gaabo ayuu ku soo laabtay Berbera.\nDayaarad kale oo taa la nooc ah oo iyadana ICRC ay leedahay waxay isku xirtaa Muqdisho iyo Berbera oo maalintii mar ama laba jeer ayay u kala duushaa.\nIsbitaalka xag maamul iyo xag shaqaba waxaa gacanta ku haysa ICRC laakiin wuxuu ku furan yahay magaca Bisha Case ee Soomaaliyeed iyo Guddiga Caalamiga ah ee Laanqeyrta Cas.\nDhallinyaro ka tirsan Bisha Cas ayaa marmar tababbar Gargaarka Degdegga ah u sameeya dhallinyarada reer Berbera oo qaarkood markii dambe ay shaqooyin kala duwan ka heleen Isbitaalka.\nSaraakiisha militerigu haddii ay shir ama cabasho u yimaadaan goob ay ICRC leedahay sida Xafiis, Isbitaalka, Goobta aan ka cunteyno iyo xataa Guryaha aan deggan nahay xeer ayaa noo yaallay ayaguna muran la’aan ayay u hoggaansami jireen. Nidaamku wuxuu ahaa in aanay la soo gelin. Bastoolad, qori ama banbaano.\nWaxaan xusuustaa General markaas ahaa Taliyaha Qaybta 26aad ee Hargeysa oo noogu yimid miiska aan ka cunteyno. Waxaa loo diiday in uu bastooladdiisa la soo galo. Suunka baylka ah ee galka bastooladdu u suran yahay ayuu iska furay oo u dhiibay askari ilaaladiisa ah. Ka dibna isaga oo sacabbooleey ah ayuu keligiis miiska noogu yimid.\nLaakiin maalin ayaa niman hubeysan oo isku beel ah ay gaadiidka hey’adda oo dhan mid kasta oo waddada marayay ay qabteen oo ay meel ku xannibeen. Isbitaalkana inta ay hub la galeen ayay gaadiid ka qaateen.\nDhakhaatiirta iyo kalkaaliyayaasha caafimaadka iyo shaqaalaha maamulka iyo kuwa Xafiiska ICRC ee magaalada ayaa isu socon waayay, goobohooda shaqada iyo guryahoodana u kala socon waayay. Waxay noqotay in lug la adeegsado.\nXafiiskeyga Muqdisho ayaan maalintaa fadhiyay. Waxay noqotay in aniga ooo aan gurigeyga ku laaban aan isla maalintaas u duulay Berbera si aan waanwaanta wax uga galo.\nWaxaan beesha gaadiidka la wareegtay ku marti qaaday meel lagu shiro oo Isbitaalka ka tirsan.\nWaxaa ii soo baxday in dhaawucu markii uu batay, uu isbitaalku go’aansaday dadka hadda ka hor la qalay ee soo bogsoonaya kuwooda ugu xaalad roon in laga saaro Isbitaalka. Waxaa loo wareejiyay Isbitaalka Degmada. Beeshani waxay markaas ku doodeysaa in dadkii la soo saaray oo dhami ay noqdeen beeshooda oo sooc ah. Waxay taas u aaneynayaan oo ay tuhmayaan in ay ka dambeeyaan dhallinyarada reer Berbera ee Isbitaalka ka shaqeeya.\nBaaritaan kooban oo deg deg ah ayaan sameynay. Waxaana soo baxday in go’aanku uu ahaa mid sax ah oo ku saleysan xaaladda caafimaad ee bukaan kasta oo isbitaalka laga saaray marka la barbardhigo kuwa lagu reebay isbitaalka iyo kuwa maalintaas la soo dhigay.\nHalkaas ayay nimankii falka geystay iyo odayaashoodu ay ku garawsadeen gefkeeda. Raalli gelin ay ka bixiyeen iyo ballan qaad in aanay mar dambe dhici doonin. Gaadiidkii oo dhanna waa ay soo fasaxeen.


Madaxweyne Farmaajo oo furay kalfadhigii labaad ee Baarlamanka federaalka Somalia * Mareeg.com somalia, World News and Opinion.\nKalfadhigii labaad ee Baarlamanka federaalka Soomaaliya ayaa maanta ka furmay magaalada Muqdisho, waxaana si rasmi ah u furay Madaxweynaha Soomaaliya Maxamed C/llaahi Farmaajo.\nFuritaanka kalfadhigan ayaa waxaa sidoo kale qeyb galay madaxda dowlad goboleedyada dalka qaarkood xubno ka tirsan beesha caalamka, maamulka gobolka Banaadir iyo marti sharaf kale.\nMadaxweynaha Puntland C/wali Gaas, Madaxweynaha Jubbaland Axmed Madoobe, Madaxweynaha Galmudug Axmed Ducaalle Geelle Xaaf ayaa iyana khudbado ka jeediyey furitaanka kalfadhigan.\nGuddoomiyaha Gobolka Banaadir ahna Duqa Muqdisho Taabid Cabdi Maxamed oo ka mid ahaa madaxdii khudbadaha ka jeedisay furitaanka kalfadhigan ayaa ka codsaday xildhibaanada baarlamanka in la cadeeyo maqaamka Muqdisho.\nMadaxweyne farmaajo oo ugu dambeyn jeediyey khudbad dheer oo arrimo badan taabaneysay ayaa ka waramay waxqabadka dowlada.\nWaxaa uu sheegay in dowladu ku guuleysatay arrimo badan oo ay ka mid yihiin xakameynta hubka sharci darada ah ee shacabka lagu dhibaateyn jiray, joogteynta mushaharka ciidamada, shaqaalaha iyo hey’adaha dowladda, la dagaalanka musuq-maasuqa iyo arrimo kale.\nWaxaa uu sheegay iney jiraan caqabado hor taagan balan-qaadyo badan oo aan u qabsoomin, kuwaasoo uu sheegay iney u baahan yihiin dedaal iyo iskaashi ballaaran si looga gun gaaro.\nKhudbada Madaxweynaha oo taabaneysay arrimo badan oo khuseeya gudaha dalka iyo xiriirka caalamiga ah ayaa iyadoo faahfaahsan waxaanu idinkugu soo gudbin doonaa wararkeena soo socda insha allaah


Maxaa laga yidhi go’aanka Guurtida ee muddo-kordhinta Madaxtooyada? | Somaliland.Org\nMarch 29, 2009\t“Dabcan, waa go’aan Guurti, laakiin waxaanu u arkaa inuu gabal-dhac ku yahay geedi-socodkii Dimoqraadiyadda Somaliland oo uu waxyeelo’aan…” Axmed Siilaanyo\nHargeysa (Ogaal) – Golaha Guurtida Somaliland ayaa fadhi ay shalay yeesheen ugu kor kordhiyey waqtiga xil-haynta Madaxweyne Daahir Rayaale Kaahin iyo Madaxweyne ku xigeenka Axmed Yuusuf Yaasiin Ilaa October 29. Islamarkaana waxa ay cod ku meel-mariyeen in doorashada madaxtooyadu qabsoonto September 29 2009.\nWaxa adkaa in laga ag-wareego Xayndaabka guud ee Golayaasha Baarlamaanka Somaliland shalay. Waxa guud ahaan loo diiday gaadiidka iyo dad-weynaha isticmaala Jid hal-bawle ah oo u dhexeeya Madaxtooyada iyo xayndaabka xarunta Golayaasha Baarlamaanka. Iyadoo baabuurta laga duwayay inta u dhaxaysa labada Is-gays ee Wasaarada Maaliyada iyo ishaarada dhinaca Cusbitaalka. Iyadoo labadaa dhinac ee ciidamada Ilaalada u ah xarunta Guurtida ee dooda mawduuca mudo kordhinta ka socotay ay gaaf-wareegayeen dad-weyne ka dhursugayay go’aanka ka soo baxa kulankan amaankiisa’aadka loo adkeeyey. Waxana la arkayay dadkaa qaar ka mid ah oo ay ciidamadu xabsiga u taxaabeen. Dadka arrimahan loo xidh-xidhay shalay waxa ku jiray Wariye Axmed Saleebaan Dhuxul oo ka mid ah soo saarayaasha idaacada madaxa banaan ee Horyaal. Wariye Liibaan Maaweel Shire, Ducaale Cabdi Fuuraa iyo Cabdi Abokor Siciid. kuwaasoo qaarkood ka mid ahaayeen dad ilaa habeen hore xukuumadu xidh-xidhay.\nMarka loo gudbo Gudaha madasha doodu ka socotey, waxa dareen ahaan Saxaafadii ka qayb-gashay kulanka ugu muuqanayay kala qab-sanaanta mudanayaasha oo isu soo dhiilo dhaansaday. Iyadoo tiraba laba jeer muran Golaha hadheeyey uu shaki galiyey codka. Iyadoo Guddoomiye ku xigeenka labaad ee Golaha Guurtida Md Siciid Jaamac Cali ka mid ahaa mudanayaasha dalbaday in lagu noqdo tirada ka dib markii natiijadii hore muujisay in xildhibaanadu ka hor jeedaan mudo kordhinta. “Halagu noqdo tirada” ayuu yidhi Gudoomiye ku xigeenka labaad, taasoo keentay muran qadar daqiiqado ah socday oo dhexmaray Gudoomiyaha. “Waar Siciidow fadhiiso” hor yimaadeen ayaa waxa ay si weyn isku khilaafeen Guddoomiyaha Guurtida, oo ku adkaystay in tirada codka dib loogu noqdo., taasi oo markii dambe u hirgashay oo Guddoomiyuhuna aqbalay in dib loo tiriyo.\n“Waar Siciidow Fadhiiso, waxba lagu noqon maayo tirada’e.” ayuu yidhi Gudoomiye Saleebaan hase ahaatee waxa uu ku adkaystay in uu gudoomiye la mid ah yahay oo aanu fadhiisan doonin. “ Waxaan ahay Gudoomiye kulla mid ah addiga”\nFadhiga waxa ka soo xaadirey, 79 xildhibaan oo ka mid ah 82-ka mudan ee uu ka koobanyahay Golaha Guurtida. Labaataneeyo xildhibaan ayaa ka qayb galay, kuwaasoo ka turjumayay kala qaybsanaanta Golaha. Islamarkaana, kala taageerayey laba arragtiyood oo midkood u qiil-dayayso in Madaxtooyada waqtigii hore ka dhamaanayo loo kordhiyo mudo Lix bilood ah “29 October aan ku beegno waqtiga uu la wareegayo madaxweynaha la doortay,” halka arragtida labaad ee taas ka hor jeeda mudanayaasha watay kaga doodayeen in aan la aqbali karrin waqti kale oo loo dheereeyo Rayaale iyo Axmed Yaasiin, “Mudo kordhin uun baa lagu jiri doonaa hadii aynu saadsano nadbad-galyo daro aan jirin” maadaama aanay mudo kordhintii horeba waxba ku soo kordhinin, hase ahaatee, waxa guuleystay dood iyo muran ilaa goor danbe oo shalay ahayd gaadhay Taageerayaashii dhinbaca muxaafidka u xaglinayay in kasta oo taasi ay u muuqatay mid ku meel-martay rafaad iyo gal-galasho badan. “Waxa yaala laba ra’yi ayaa yaala, mid leh hala kordhiyo mudada xilka Madaxweynaha iyo Madaxweyne ku xigeenka loo mudeeyey. Taasoo ay soo jeediyeen in ilaa 29- October ay ku ekaato inta ka horeysa 29 bisha sagaaladaana doorashadu ha dhacdo iyo qolo aaminsan in aanay jirin wax la kordhinayaa.” Sidaas ayuu yidhi Gudoomiyaha Golaha Guurtidu.\nWaxana la gudo galay mar kale cod-bixintii taasoo lagu ogolaaday in Madaxweynaha iyo ku xigeenkiisa loo kordhiyo illaa bisha October ee sanadkan 42 Mudane, halka ay ka diideen muddo kordhintaasi 35 Xildhibaan, Hal Mudane ayaa ka aamusay, Guddoomiyuhuna muu codeyn.\nGo’aanka Goluhu waxa uu dhaafa qorshihii Komishanku hore ugu asteeyey Waqtiga doorashada ee ahayd 31 –May in la qabto, iyadoo horena uu u jiray heshiis dhinacyada Axsaabtu ugu gaadheen in aan Golaha Guurtidu fara-galin waqtiga Komishanku u asteeyo, balse ay halkaa ku ekaadaan.\nMarka la soo ururiyo, waxa loo arkayay in arrintan Xukuumadu ku qabatay gacan adag iyadoo Wasiirka Arrimaha guduhuna uu warbaahinta dawlada ka shaaciyey in ay jiraan dad doonaya inay mudaharaado dhigaan. “Al-Qaacida Diinta namay barin, mana doonayaan in Somalia Dawladi ka jirto ee ha na dayso”\nMuqdisho (Reuters/Ogaal)- “Aad baanu uga xunnahay hadalkii ka soo yeedhay Usama Bin Laden ee ahaa in Dagaal ka bilowdo Somalia, waqti aanu Dawlad dhisanay. Al-Qaacida waligeed nagama caawinin dhinaca Nabadda, mana doonayso in Somalia Dawladi ka jirto.” Sidaa waxa yidhi Madaxweynaha Somalia Shariif Sh. Axmed oo Shir-jaraa’id oo uu ku qabtay Magaalada Muqdisho shalay kaga hadlay arrimo kala duwan oo ay ka mid tahay waxyaabihii uu kala kulmay socdaalladii uu ku maray Dalal Afrika ka mid ah.\nSida aanu ka soo xiganay Wakaaladda Wararka ee Reuters oo Warkan baahisay, Madaxweynaha Somalia waxa uu dhawaaqiisani ka dambeeyay hadal dhawaan ka soo yeedhay Hoggaamiyaha Shabakadda Al-Qaacida Usama Bin Laden, kaas oo uu ku tilmaamay wax laga xumaado. “Waxaan aad uga xumahay in Al-Qaacidda intay weyday wax ay ka hadasho, in ay tidhaahdo Shacabka Soomaaliyeed oo Muslim ah, isla markaana heshiiyay, dowladna dhistay ha is-dilaan.” Ayuu yidhi Shariif Sh. Axmed. Waxaanu intaa ku daray oo uu yidhi, “Al-Qaacida Anaga Diinta namay barin, waxbana noomay qaban. Hadda waxaanu nahay Dawlad oo dhan yahay, waxaananu rejaynaynaa in aanu aakhirka nabadda gaadhno.” Madaxweynaha Somalia waxa uu baaq u jeediyay Shabakadda Al-Qaacida iyo Hoggaamiyahooda. “Waxaan u soo jeedinayaa Al-Qaacida in ay na daayaan.” Ayuu yidhi Shariif Sh. Axmed.\nDhinaca kale, Madaxweynaha Somalia waxa uu ka hadlay waxyaabihii uu kala kulmay socdaallo uu ku maray Dalal ka mid ah Afrika oo ay ka mid yihiin, Sudan, Burundi, Kenya, Libya, Uganda iyo Rwanda. “Sudan iyo Libya waxay noo sheegeen in ay ku gudo-jiraan habkii ay isugu keeni lahaayeen Dawladda iyo Kooxaha Mucaaradka ah, si wada-hadal u dhex maro.” Ayuu yidhi Shariif Sh. Axmed. Waxaanu sheegay in dalalkaasi ay dedaallo ugu jiraan sidii Somalia loo midayn lahaa, isla markaana nabad looga islaaxin lahaa.\nIs-rasaasayn iyo qaraxyo\nka dhacay Boosaaso\nBosaaso (Ogaal/Somalilandpress)- Rasaas lays-waydaarsanayay ayaa la sheegay in laga maqlayay habeenimadii Jimcaha magaalada Boosaaso ee maamul-goboleedka Puntland.\nInkasta oo aan si rasmiya loo kala cadayn dhinacyada rasaasta isku ridayay, hadana sida lagu baahiyay qaar ka mid ah shabakadaha wararka Soomaalida waxa rasaastan is-waydaarsanayay kooxo maleeshiyaad ah iyo ciidanka sirdoonka Puntland (PIS). Warar aan la xaqiijin ayaa sheegay in rag hubayani ay garnaylada gacanta ku tuureen gudaha xarunta PIS oo ku taala xaafadda Laanta Hawada ee Boosaaso ka hor intii aanay bilaabanin rasaas ka dhacaysay qoryaha fudud.\nWarku ma kala cadayn khasaaraha kala gaadhay dhinacyaddaas, hase ahaatee, wararka qaarkood ayaa sheegaya in weerarka lagu’aaday xarunta sirdoonku uu la xidhiidho xadhigii dhawaan xabsiga logu taxaabay wadaad aad looga yaqaano degaankaas, kaasoo la xidhay ka dib mar uu ka soo laabtay booqasho la sheegay inuu ku tegay magaalada Kismaanyo, halkaas oo ay awood badan ku leeyihiin ururka Al-shabaab. Sidoo kale, magaalada Garoowe ayaa weerar dhimasho keenay uu ka dhacay, ka dib markii koox dablay ahi ay garnayllada gacanta ku tuureen goob lagu caweeyo. Sidaa daraadeed, wararka ka imanaya dhinaca Puntland ayaa sheegaya in masuuliyiinta dawlada maamul-goboleedku ay magaalada Boosaaso kaga wada hadlayaan arrimaha la xidhiidha amaanka magaalada, iyada oo ay soo baxayaan eedaymo lagu xidhiidhinayo Al-shabaab qaraxyadii dhawaan Garoowe ka dhacay iyo weliba qaraxyo kale oo ka dhacay magaalada Boosaaso. Cabdillaahi Siciid Samatar oo ah wasiirka Puntland u qaabilsan arrimaha amaanka ayaa shaaca ka qaaday qaraxa ka dhcay Garoowe iyo dhimashada hal qof iyo saddex kale oo ku dhaawacmay qaraxaas, kuwaas oo dhamaantood ahaa Itoobiyaan, balse waxa la sheegay inuu ka gaabsaday qaraxyada ka dhacay Boosaaso.\nIsniintii la soo dhaafay ayay sirdoonka PIS xabsiga u taxaabeen wadaad lagu magacaabay Sheekh Cismaan, taasoo cirka ku shareertay rabshado khasaare keenay, ka dib markii ay dadweynuhu ka gadoodeen xadhiga wadaadkaas. Ma jiraan ilaa hada wax war rasmiya oo ay dawlada Puntland ka soo saartay xadhiga wadaadkaas, balse warar aan la xaqiijinin ayaa sheegaya in wadaadka lagu xidhiidhinayo ururka Al-shabaab. Weriyeyaal ay boolisku xabsiga u taxaabeen iyo mid ka mida oo la garaacay\nHargaysa (Ogaal)- Ciidamada Booliska Somaliland ayaa xabsiga dhigay afar wariye oo ka tirsan saxaafadda Madaxabanaan, iyada oo weriyeyaashaas saddex ka mid ah la qabtay habeen hore.\nLiibaan Maaweel Shire iyo Cabdi Abokor Siciid oo ka mid ahaa afarta maxbuus ayaa iyaga isla xalay laga sii daayay Saldhiga dhexe, hase ahaatee, Axmed Saleebaan Dhuxul iyo Ducaale Cabdi Fuuraa ayaan ilaa xalay la sii dayn. Isla markaana weriye Axmed Saleebaan Dhuxul oo shalay xabsiga loo taxaabay isaga oo marayay agagaarka Xarunta Wasaarada Maaliyada, ayaa ciidanka Boolisku qabteen shalay gelinkii hore isaga oo hawl-maalmeedkiisii xilligaas ku guda-jiray. Ma kala cada sababta keentay xadhiga suxufiyiinta, isla markaana ma jiro war rasmiya oo ay boolisku ka soo saareen xadhigooda. Hase ahaatee, waxa uu warku sheegay in weriye Axmed Saleebaan Dhuxul ay boolisku garaaceen isla markii ay qabteen, sidoo kalena nabarro ayaa la sheegay inay madaxa kaga yaaleen.\nXadhiga weriyeyaashan ayaa ku soo beegmay shalay xilli lagu guda jiray codayntii Golaha Guurtidu mudada lixda bilood ah ugu kordhiyay xukuumada Madaxweyne Rayaale. Soomaali lagu xidhiidhiyay argagixiso oo booliska Kenya xabsiga u taxaabay\nMalindi (Daily Nation/Ogaal)- Sadex qof oo lagu xidhiidhiyay waxa loogu yeedho argagixisada ayay booliska Kenya xabsiga u taxaabeen, ka dib markii la qabtay iyaga oo ka socdaalay magaalada Lamu kuna socday magaalada Malindi, sida la sheegay inay shaaciyeen booliska ka-hortaga iyo la-dagaalanka argagixisada Kenya.\nDembi-baadhaha degmeda Malindi Mr John Kariuki ayaa sheegay inay boolisku heegan adag ku jireen, maadaama degaanada waqooyiga Kenya ee xuduudka la leh Soomaaliya loogu yeedhay dhul fawdo ah. “Saddexdan qof oo looga shakisan yahay falalka argagixiso, waxay kala yihiin haweenay iyo laba nin, kuwaasoo ay xidheen booliska la-dagaalanka argagixisadu oo ka yimi magaalada Mombasa, isla markaana waxay su’aalo ku waydiinayaan istayshanka dhexe ee Malindi,” sidaa waxa yidhi Mr Kariuki.\nWaxa uu sarkaalkaasi sheegay in xadhiga saddexdan qof uu ka dambeeyay markii ay ku andacoodeen inay yihiin Kenyaan, balse mid keliya uun laga helay sharciga aqoonsiga Kenya. “Eedaysanayaashu waxay ku andacoodeen inay ka yimaadeen xaflado dabaaldegyo ahaa oo ay u tageen dhinaca Maulidi oo ku taala Lamu,” ayuu yidhi Mr Kariuki. Sidaas oo ay tahay weli boolisku waxay ka gaabsanayaan inay carrabka ku dhuftaan in dadkani yihiin kuwo ka tegay dalka Soomaaliya iyo inkale. Mr Kariuki waxa uu ku sheegay magacyada saddexdan qof inay kala yihiin Ms Fatuma Mohamed, Mr Khalid Harith iyo Mr Athman Omar Bapae. “Waxay sheegeen inay ka yimaadeen magaalo-taariikheeda Lamu, halkaasoo ay kaga qaybgalayeen xaflado lagu xusayay dhalashadii Nebi Muxamed (NNKA) oo sida guud ahaaneed loo yaqaano Maulid,” ayuu yidhi taliyaha saldhiga booliska la geeyay. Hase ahaatee, Mr Kariuki waxa uu intaa raaciyay in Istayshanka Malindi oo loo geeyay wax waydiin ka dib ay u wareejiyeen dhinaca magaalada Mombasa si su’aalo intaa ka badan halkaa loogu sii waydiiyo. This entry was posted in News. Bookmark the permalink.\tComments are closed.


Xog: Riyadi Xasan oo ku rumowday KISMAAYO | Caasimada Online\nHome Warar Xog: Riyadi Xasan oo ku rumowday KISMAAYO\nXog: Riyadi Xasan oo ku rumowday KISMAAYO\nMuqdisho(Caasimada Online) – Madaxweynaha Jamhuuriyada Federaalka ah ee Somalia Xassan Sheekh Maxamuud ayaa saacadihii ugu danbeeyay hirgaliyay qorshihiisii ahaa fashilinta shirka looga doodaayay nooca doorashada Somalia ee ka socday magaalada Kismaayo.\nMadaxweyne Xassan Sheekh oo adeegsanaayay madaxweynayaasha Koonfur Galbeed iyo Galmudug ayaa waxaa u suuragashay in qorshihiisa uu u dhaco sidii loo baahnaa waxa ayna tani bad-baado u tahay in si sahlan uu uga dego kursiga.\nUjeedka uu Xassan Sheekh u fashiliyay shirka Kismaayo ayaa ah in wakhtiga kooban uu ku dhaqangaliyo riyo maalmeedkiisa si uu mar kale kursiga Qaranka ugu soo laabto isaga oo adeegsanaaya Xildhibaano lagu soo xulay rabitaankiisa.\nGuusha uu Xassan Sheekh ka gaaray shirka Kismaayo ayaa waxa ay sidoo kale soo dadajisay in gabi ahaan Villa Somalia laga dhigo mashxarad lagu taageerayo guusha wafdiga Xassan ee qaabka Siyaasadeysan loo hirgaliyay.\nDib u dhacyadii Seddexda maalin ee madaxweyne Xassan ayaa qeyb ka aheyd qorshooyinka lagu fashilinaayay shirka Kismaayo, waxaana arrintaasi fahmay Wakiilada Beesha Caalamka oo isaga baxay shirka si aan dhaliisha dusha loogu saarin.\nQorshaha fashilinta ayaa la sheegayaa inuu wax ka waday madaxweynaha Jubbaland Axmed Madoobe, kadib markii ay qol mugdi ah isku soo xireen.\nSi kastaba ha ahaatee, kala boodka shirka Kismaayo ayaa waxaa ka dhalankara xurguf Siyaasadeed oo ka dhaxeynkarta DFS iyo Maamulada dalka.


Waqtiga Akhrinta: 2 daqiiqo Markii aan hawlgal toos ah ugu dirayay wargeys, istiraatiijiyaddeennu waxay ahayd mid fudud oo waxtar badan. Waxaan ku xoojin karnaa xayeysiiyeyaasheena adeegsiga barnaamijkeena boostada tooska ah iyadoo la siinayo qiimo dhimis guud ahaan xayeysiisyadooda. Waxaan haysanay barnaamij boostada tooska ah oo tayo leh, laakiin qiimaheena aad ayuu u sarreeyay marka loo eego tartan kasta. Istaraatiijiyaddu aad ayey u guuleysatay oo waxaan si isdaba joog ah ganacsiga uga qaadnay tartankeenna… in kasta oo xayeysiiyeyaashu ay bixiyeen wax badan. Gudaha, tan\nWaqtiga Akhrinta: 2 daqiiqo Hagaag, hadaan halkaan kuleeyahay, ha waalin oo iskaga tag. Dhegeyso waxaan kuu sheegayo. Waxaa jira olol ka socda guud ahaan barta blog-ka ee hadda ku jirta qorista Blog-ka ee Nicholas Carr, Akhrinta Weyn. Shel Israel waxay ku jirtaa dooda, sida tan kale oo ah qorayaal kale (tusaale). Waa inaad aqriso Mudane Carr boostadiisa oo buuxda kahor intaadan aqrin waxa aan dhahayo. Waxaan rajeynayaa inaan si cadaalad ah fariintiisa ugu gudbiyo… Waxaan u maleynayaa wuxuu yahay\nWaqtiga Akhrinta: <1 daqiiqadii Akhbaar weyn oo ku socota Mareykanka: Xaakim federaal ah oo ku sugan Detroit ayaa xukumay subaxnimadii Khamiista in NSA ee "Barnaamijka Dabagalka Argagixisada" ay ku xad gudbeyso habsami u socodka iyo damaanad qaadka hadalka ee dastuurka Mareykanka, wuxuuna amar ku bixiyay in si deg deg ah oo joogto ah loo joojiyo dhageysiga taleefanka gudaha ee maamulka Bush. iyo isgaarsiinta internetka. Sheeko Dheer oo Ku Saabsan Xadhig… Ma ahi taageere ACLU (in kastoo aan xubin ka ahay EFF) laakiin tani guul weyn ayey u tahay\nWaqtiga Akhrinta: <1 daqiiqadii Wakaaladda wararka ee Reuters ayaa ku warantay in macallinka fasalka labaad John Mark Karr loo xiray dilkii JonBenet Ramsey. Haddii ay dhacdo inaad ka dhacday boggayaga oo aad xiiseyneyso… nope, xiriir lama leh.\nWaqtiga Akhrinta: 5 daqiiqo Waxaan lahaa maanta fasax maanta (Waan u baahanahay!). Waxaan ka akhriyay baloog kale in dad badani ay raadiyaan "101". Markaa… sidii caadiga ahayd, waxaan tijaabinayaa aragtida si aan u arko jawaabta ay tahay. Waxaan la yaabay sida ay u fududahay in la imaado kuwan, waxyaabo badan oo adduunka ka jira, ganacsiga, iyo waddankan ayaa igu waalaya. Dabcan, laga yaabee inay aniga uun tahay. Xor ayaad u tahay\nV Hore 1 ... 1,010 1,011 1,012 ... 1,027 Next →


RW Rooble oo bilowga Doorashada Golaha Shacabka u tegay Baraawe iyo Lafta-gareen oo uga hormaray - Goobjooge.net: Somali News, Somalia news Analysis.\nRa’iisal wasaaraha xukuumadda xilgaarsiinta Maxamed Xuseen Rooble ayaa goor dhoweyd gaaray magaalada Baraawe ee Gobolka Sh/Hoose.\nSocdaalka Rooble ee magaalada Baraawe ayaa qeyb ka ah diyaargarowga Doorashada Golaha Shacabka, waxaana magaalada uga hor maray oo isla saaka gaaray Madaxweynaha Koonfur Galbeed C/casiis Xasan Sheekh Maxamuud Lafta-gareen.\nRa’iisal wasaare Rooble ayaa lagu wadaa inta uu joogo magaalada inuu kulamo la yeesho maamulka iyo odayaasha magaalada, isagoo u kuurgeli doona xaaladda magaalada iyo diyaar garowga Doorashada.\nWararka ayaa sheegaya in magaalada Baraawe laga bilaabi doono Doorashashada xildhibaannada Golaha Shacabka, iyadoo ka mida magaalooyinka la qoondeeyay inay ka dhacdo Doorashada.\nWaa markii ugu horeysay ee Ra’iisal Wasaare Rooble auu tago magaalada Baraawe, isagoo hore u tegay magaalooyinka Baydhaba, Kismaayo iyo Garbahaarey.\nPrevious articleNin Soomaali ah oo lagu dilay Magaalada Auckland iyo Dad loo xiray falkaasi\nNext articleXildhibaan hore uga tirsanaa Golaha Wakiilada Somaliland oo lagu qabtay Garoonka Hargeysa, kadib…


Shir xasaasi ah oo u socda Qoor Qoor, Guudlaawe iyo musharaxiinta iyo go'aan la filayo - Caasimada Online\nHome Warar Shir xasaasi ah oo u socda Qoor Qoor, Guudlaawe iyo musharaxiinta iyo...\nShir xasaasi ah oo u socda Qoor Qoor, Guudlaawe iyo musharaxiinta iyo go’aan la filayo\nMuqdisho (Caasimada Online) – Waxaa caawa magaalada Muqdisho ka socda shir u dhaxeeya Madaxweynayaasha maamullaad Galmudug iyo HirShabelle iyo Golaha Midowga Musharaxiinta Soomaaliya.\nKulankaan oo soo bilaawday afurkii kadib ayaa ka socda guriga Madaxweynaha Galmudug Qoor Qoor uu ka deganyahay magaalada Muqdisho, waxaana looga hadlayaa mudo kororsiga loo sameeyey hey’adaha dowladda federaalka.\nKulankan oo ahaa mid horay labada dhinac ay ugu balameen, markii shirar gaar ah yeesheen ayaa la filayaa inay si wadajir ah go’aan uga gaaraan mudo kordhinta ay xildhibaanada Golaha Shacabka u sameeyeen Madaxweyne Farmaajo.\nMadaxweynayaasha maamullada Galmudug iyo HirShabelle ayaa laga sugayaa inay si cad u diidaan mudo kororsiga Madaxweyne Farmaajo, waxaana go’aankaas ku cadaadinaya muharaxiinta mucaaradka ah oo badankood ay isku heybyihiin.\nMidowga Musharaxiinta ayaa labadan madax goboleed culeys ku saraya inay ka hor yimaadaan mudo kororsiga xukuumadda Farmaajo, taas oo hadii ay dhacdo noqoneysa tallaabo fududeysa in Madaxweyne Farmaajo laga hor istaago mudo kororsiga.


Deegaanka | Informationsverige.se\nBogga ugu horeeya ee goobta intarnat-ka / Anigu waxaan helay sharciga deganaanshaha / Deegaanka\nDib u cusboonaysiinti ugu dambeysay: 25 10 2021\nGudaha Iswiidhan waxaad u noolaan kartaa qaabab kala duwan. Waxaad kireysan ama iibsan kartaa guri yar. Waxaad kireysan ama iibsan kartaa guri weyn. Boggagan waxaad ka helaysaa macluumaad ku saabsan qaababka kala duwan ee loo noolaado iyo sida aad samayn karto si aad u raadiso hoy.\nHalkan waxaa ku jirta warbixin ku saabsan hoyga oo loogu talogalay adigaaga ah magan-gelyo doon.\nHalkan waxaa ku jirta warbixin ku saabsan hoyga oo loogu talogalay adigaaga yimi Iswiidhan adigoo aan waalidkaa kula socon.\nAdigaaga helay sharciga deganaansho kuna nool hoyga la dego ee Hey'ada Socdaalka, ama adigaaga qaxoonti la soo qaaday ahaan ku yimi Iswiidhan, waxaad heli kartaa caawimaada guri ku yaala degmo.\nHey'ada Socdaalka ayaa u gudbisa degmooyinka inay qaabilaan dadka dhawaan helay sharciga deganaansho. Marka degmo hesho soo gudbin waxay tani tahay in degmadu mas'uul ka tahay inay kuu diyaariso guri.\nAdigu ma dooran kartid degmada aad doonaysid in laguu gudbiyo. Waxaad helaysaa hal casuumaad oo keliya dhanka u gudbinta degmo. Haddii aad diido waa lagaa saarayaa nidaamka qaabilaada ee Hey'ada Socdaalka. Markaasi adigu xaq uma lihid kaalmo iyo hoy aad ka hesho Hey'ada Socdaalka oo waa inaad keligaa diyaarsataa guri.\nAkhri dheeraad ku saabsan degitaanka degmo oo ku qoran Hey'ada Socdaalka bogeeda. Warbixintan waxay ku qorantahay Iswiidhish oo keliya.\nDadka iswiidhan deggan oo dhan waa la diiwaan geliyaa. Waxaana lagu qoraa halkaas kuwa degen iswiidhan iyo halka ay deggen yihiin.\nHalkan ka akhri dheeraad ku saabsan diiwaan gelinta dadweynaha.


DAAWO VIDEO: Sheekh Daaci reer Falastiin ah oo geerida u timid isaga oo leh ‘Laa Ilaaha Illalaah‘ | HalQaran.com\nHome Wararka Maanta DAAWO VIDEO: Sheekh Daaci reer Falastiin ah oo geerida u timid isaga...\nDAAWO VIDEO: Sheekh Daaci reer Falastiin ah oo geerida u timid isaga oo leh ‘Laa Ilaaha Illalaah‘\nKuwait (Halqaran.com) – Sheekhii Daaciga ahaa ee reer Falastiin Al-Xaaji Maxmuud Cabdul Baaqi (Abuu Khadaab) ayaa si lama filaan ah dalka Kuwait ugu geeriyooday xilli uu khudbad ka jeedinayey xaflad Aroos ah. waxayna da’diisu aheyd 83 sano.\nMuuqaal muujinaya daqiiqadda ay nafta ka baxeysay Sheekhii Daaciga ahaa ayaa si weyn loogu faafiyay baraha Bulshada xilli uu ku dhawaaqayey kalmadda ‘Laa Ilaaha Ilalaah‘ ka hor inta uusan neefsan neeftii ugu dambeysay ee noloshiisa.\nSheekha ayaa dhintay xilli uu khudbad diini ah u jeedinayey koox dhallinyaro ah oo ka qeyb galeysay Xafladda Arooska, wuxuuna kula dardaaramayey inay dhallinyarada noloshooda dhan walba uga daydaan Rasuulkeena Muxamed Naxariis iyo Nabadgalyo korkiisa ha ahaatee.\nSheekha ayaa marayey gabagabada wacdigiisa, wuxuuna kusoo xirayey Kalimada ‘Laa Ilaaha Illalahaa‘ wuxuuna markaas kadib qaatay neeftii ugu dambeysay noloshiisa, sidaasi ayuuna ku dhintay. Allaha U Naxariisto Sheekha.\nHalka hoose ka daawo Muuqaalka Sheekhii Daaciga ahaa isagoo khudbeynaya geeriyooday:\nAl-Xaaji Maxmuud Cabdul Baaqi (Abuu Khadaab)\nDaaci reer Falastiin ah oo geerida u timid isaga oo leh\nLaa Ilaaha Illalaah


Duqeyn ka dhacday degaano katirsan Mudug iyo khasaaro ka dhashay | Najah Media Network\nBogga Hore Wararka Manta Duqeyn ka dhacday degaano katirsan Mudug iyo khasaaro ka dhashay\nWarar kala duwan ayaa kasoo baxaya duqeyn ka dhacday Barqanimadii saaka ka dhacday inta u dhaxaysa Qaycad iyo degmada Xarardheere, waxaana wararka aan helnay ay sheegayaan in la beegsaday Saldhig ay Al-shabaab ku lahaayeen degaankaasi.\nWararkuw axaa ay tilmaamayaan in duqeyntu ay ahayd labo gantaal oo kuwa diyaaradaha laga rido ah, waxaana la sheegayn in duqeynta ka dib ay Ciidanka Dowladda iyo kuwo Galmudug oo is garabsanaya ay gudaha u galeen goobta la duqeyay.\nDadka degaanka ayaa soo warinaya in ay maqlayeen jugta duqeynta oo sida ay sheegeen ay diraadi fulisay, waxaana sidoo kale ay intaas ku dareen dadka degaanku in aysan xaqiijin karin khasaaraha ka dhashay.\nWali saraakiisha Ciidanka horkacaysa kama hadlin dhacdaadaasi, sidoo kalena ma jirto wax war ah oo kasoo baxay dhanka Al-shabaab oo ay kaga hadleen duqeyntaasi la sheegay in ay ka dhacday inta u dhaxaysa Qaycad iyo degmada Xarardheere.\nMaqaal horeSarkaal ka tirsanaa Booliska Somaliland oo lagu dilay Gobolka Sanaag\nMaqaal XigaFaah faahin kasoo baxeysa Shil khasaaro dhaliyey oo ka dhacay Somaliland


Luis Suarez Oo Uu Cudurka Korona Fayras Ku Dhacay, - Axadle | Wararka Africa\nLuis Suarez Oo Uu Cudurka Korona Fayras Ku Dhacay,\nWeeraryahanka reer Uruguay ee Luis Suarez ayaa laga helay cudurka Korona Fayras oo ku dhacay isagoo ku maqan waddankiisa oo uu kala qayb-gelayo kulamada isreeb-reebka Koobka Adduunka ee dalalka Latin America.\nWeeraryahanka Atletico Madrid ayaa baadhitaano lagu sameeyey Isniintii waxa lagu ogaaday inuu hayo xanuunkan, laakiin xaaladdiisa guud ee caafimaad ay tahay mid deggan oo aanay ka muuqanin wax astaamo ah, iyadoo aanay jirin wax dhibaato ah oo uu dareemayo.\nArrintan oo dhibaato weyn ku ah xulka qaranka Uruguay iyo Atletico Madrid oo ay kusoo fool leeyihiin ciyaaro adag oo muhiimaddooda leh, ayaa warbixin uu xidhiidhka Uruguay soo saaray uu ku caddeeyey in Luis Suarez uu qabo xanuunkan oo aanu kasii mid ahaan doonin xiddigahooda kulanka adag ee ay Brazil la ciyaari doonaan saqda dhexe ee caawa.\nAtletico Madrid ayaan dhinaceeda heli doonin saxeexeedan cusub kulanka ay ku qaabbili doonto Barcelona Sabtida soo socota, taas oo noqon lahayd fursaddii ugu horreysay ee uu ka hor tago naadigii uu waqtiga badan usoo ciyaaray balse sida xun ula dhaqmay ee uu calool-xumada kaga tegay, kaddib markii lagu qasbay inuu albaabka ka baxo.\nUruguay ayaa hore ugu wargelisay Atletico Madrid in dhamaan ciyaartoygeedu ay badqab ka yiihiin COVID-19 kaddib markii laacibka Matias Vina oo xulka ka tirsan laga helay, hase yeeshee xalay fiidkii ayay soo baxday natiijada baadhistii ugu dambaysay oo lagu ogaaday in weeraryahanka Luis Suarez uu isaguna dhibbane u yahay xanuunka.\nLaacibka khadka dhexe ee Lucas Torreira ayaa isagu awood u yeelan doona inuu ku laabto Atletico Madrid maadaama laga waayay xanuunkan.\nSuarez ayaa dhinaciisa geli doona karantiil uu ku seegi doono kulanka Brazil iyo ciyaaraha adag ee Atletico Madrid ay ku waajihi doonto Barcelona, Lokomotiv Moscow oo ay badhtamaha usbuuca dambe Champions League kaga hor tegi doonaan iyo waliba kulanka kasii dambeeya ee Valencia oo isagana shaki la gelinayo.\nTigray chief urges worldwide mistrust of Ethiopian\nBooliiska Baladweyne oo sheegay in ay dad u xireen dil ka


Kim Little - BBC Somali\n30 Abriil 2015\nLittle oo u dhalatay Scotland ayaa sanad aad u wanaagsan ku lahayd horyaalka qaran ee kubadda cagta ee haweenka Mareykanka, halkaasi oo ay ka dheeleysay khadka dhexe oo weerar ah.\nWaxa ay noqotay cayaaryahannada ugu goolasha badan sanadkaasi, iyadoo dhalisay 16 gool, taas oo noqotay rikoor cusub, waxaana sidoo kale saddex jeer loo codeeyay in ay tahay cayaaryahanka bisha. Xilli cayaareedkaasi waxa ay noqotay cayaaryahannada ugu qiimaha badan, kaddib markii kooxdeeda Seattle ay gaareen cayaarta kama dambeysta ah, balse ay kaga guuleysatay kooxda Kansas.\nInkastoo ay 24 jir tahay, waxa ay xirfad ahaan kubadda dheeleysay tan iyo 2006-dii, waxaana sanadkii 2013-ka uu ururka haweenka xirfadlayaasha kubadda cagta u aqoonsaday cayaaryahannada sanadkaasi. Balse waxaa niyad jab ku ah in Scotland ay u soo bixi weyday cayaaraha haweenka ee Canada ka dhacaya 2015-ka.\nWaxay tiri: “Shakhsi ahaan, waa arrin aad u wanaagsan in la ii aqoonsado ka qeyb galka tartanka iyo tirada cayaartooyda magaca leh ee dunida iyo horyaalka Mareykankaba ka jira.”


Ogow Doorka Faytamiin (D) Ee La Dagaalanka Covid-19 | Marsa News\nOgow Doorka Faytamiin (D) Ee La Dagaalanka Covid-19\nMay 14, 2020 - Written by editor marsan\nHargeisa:(Marsanews) Daraasad ay samaysay hay’adda caafimaadka aduunku (WHO), waxa ay daboolka ka qaaday in heerka faytamiin D ee bulshooyinka wadamada caalamka qaar kamid ahi—uu aad u yaraa; gaar ahaanna dadka waaweyn ee ku kala nool wadamada Spain, Italy iyo Swetzerland.\nSidaasi darteed dadka waaweyni waa mujtamaca ugu nugul qaadista caabuqa Covid-19. Dhanka kale, dumarka dhiigga caadadu uu ka istaagay iyaguna waa kuwo u nugul caabuqa Covid-19, sababta oo ah waxa meesha ka baxa hormoonada Estrogen iyo Progesterone; waxana ay saamayn ku yeeshaan hanaankii uu jidhku u qaadan lahaa macdanta Kaalshiyam iyo dheelitiridda duxda jidhka ku jirta, sidaasi darteed, faytamiin D wuxuu jidhka u sahlaa nuugista macdanta kaalshiyam.\nHadaanu faytamiin D jirin kaalshiyam lama nuugayo; waxana dhacaya lafo khafiif (oesteoposis). Si kastaba ha ahaato’e, isticmaalka faytamiin D waxay jidhka ka caawineysaa inuu soo nuugo kaalshiyam ku filan, waxa adkaanaya lafaha; waxana awoodeysanaya difaaca jidhka. Khubarada Hay’adda caafimaadka aduunku waxa ay ku taliyeen in lagu dedaalo isticmaalka Faytamiin D, si looga hortago caabuqa Covid-19.\nMuxuu Faytamiin D Jidhka U Qabtaa Ama U Faa’iideeyaa?\n1) Faytamiin D waxa uu inaga caawiyaa in aan lafo-khafiif inagu dhicin (oesteoposis); waxaanu sahlaa in jidhku uu nuugo macdanta Kaalshiyam. 2) Sidoo kale wuxuu caawiyaa dareenwadayaasha. 3) Wuxuu caawiyaa sidoo kale shaqada muruqyada.\nHalkee Ayuu Inooga Yimaadaa Faytamiin D?\nFaytamiin D waxa aynu ka helnaa falaadhaha qoraxda boqolkiiba 90% oo aynu ka nuugno maqaarka jidhkeena, boqolkiiba tobanka soo hadhayna waxa aynu ka helnaa cuntada sida kaluunka, beedka, caanaha caadiga ah, caano fadhiga (yoghurt) khudaarta iwm. Sidoo kale waxa laga helaa daawooyinka sida Vitamin D3, iyo Cod liver oil (saliidda kalluunka badda).\nShaqooyinka Vitamin D3 waxa kamida inuu qofkii ka ilaaliyo kansarka caloosha, buufiska, walwalka, dhiigkarka, xanuunada ku dhaca sambabada iwm. (Sambabadu waa meesha koowaad jidhka qofka ee Covid-19 uu weerarka ugu horeeya ku soo qaado).\nXadi Intee Le’eg Oo Faytamiin D Ah Ayaa Loo Baahan Yahay Inuu Qofku Qaato?\nXadiga caadiga ah ee loo baahan yahay qofka dhiigiisu inuu ku jiraa waa:\n<25ng/ml wixii ka yar wuu hooseeyaa, laakiin heerka caadiga ahi waa 25-59ng/ml waa intii loo baahnaa ee faytamiin D ah.\nDaraasad la sameeyey markii xanuunkan Covid-19 uu bilaabmay, waxa la ogaaday in dadka geeska afrika ka yimid ee dalka Sweden ku nool, gaar ahaan Soomaalida, in ay yihiin kuwa xadiga faytamiin D ee dhiigooda ku jiraa uu aad u yar yahay marka lala barbar dhigo, itoobiyaanka, eretariyaanka iyo kiinyaanka kula nool dalka Sweden. Markay noqoto rag iyo dumar, faytamiin D wuxuu aad ugu yar ayahay dumarka.\nTaasi waxa inoo cadayneysa 16-kii qof ee ugu horeeyey ee u dhintay caabuqa Covid-19 dalka Sweden in lix ka mid ahi ay noqdeen Soomaali; waxana loo aaneeyey laba arrimood oo kala ah isdhexgalka iyo cimilada\nXaga isdhexgalka Soomaalidu waa dad inta badan ku kulma meelaha bulshadu isugu timaado oo aad isugu duuban. Dhanka kale, xaga cimilada qofka cadaanka ah waxa loo ogol yahay inuu qoraxda taagnaado toban daqiiqo, halka qofka madaw uu u baahan yahay ugu yaraan sodon daqiiqo inuu qoraxda isku dhigo; sababtuna ay tahay jidhkiisa oo aan si fiican u soo nuugayn falaadhaha cadceedda iyo isla wadankaas Sweden oo ay cadceeddu ku yartahay oo kamida wadamada cadceedda ka fog.\nYaa u Baahan Faytamiin D?\n1) Dadka da’da ah (old). 2) Dadka qaba macaanka, dhiigkarka, kansarka, dadka duraygu ku soo noqnoqdo, dadka difaacoodu hooseeyo, Dadka HIV-ga qaba. 3) Dadka ku nool meelaha qoraxdu ay ku yartahay iwm.


Goorma ayay laab la qaawiyaa danbi noqotay? – Kaasho Maanka\nGoorma ayay noqotay laab la qaawiyaa danbi iyada oo saxaabada qaar kamid ahi bannaanka ku salaaxi jireen dumar ajaanib ka ah?\nMarka aad fiiriso qaabka Diinta Islaamku ula dhaqanto labada jinsi ee labka iyo dhedigga waxaan waqti badan qaadanayn inaad aragto cadaadiska xooggan ee ay saarto dumarka iyada oo duudsiisa xuquuqdooda qaar kamida sida sinnaanshaha dhaxalka marar badanna tagri-fal iyo juujubid kula kacda gaar ahaan marka ay timaado madaxbanaanida iyo doorashada habka ay rabaan inay u noolaadaan, qaab labiskooda, socdaalkooda, cidda ay guursan karaan, shaqooyinka loo ogol yahay iyo xitaa qaabka ay ragga ula hadlayaan.. arrimahan aan xusnay oo waqtiyadan danbe dumarka ka cabanayaa iyo kuwa ka fallaagoobayaaba isa soo tarayaan ayaa hadana wali muslimiin badani is diidsiiyaan xaqiiqada jirta oo ku doodayaan inayna xadgudub ahayn waxyaabah aan soo xusnay maadaama la ilaalinayo dhawrsanaanta gabadha iyo sharafta qoyskeeda taas oo wax walba ka wayn, xittaa haddii taas loo marayo in la duudsiiyo xuquuqda aasaasiga ah ee qof waliba xaqqa u leeyahay inuu hantiyo.\nHaddii aan ku raaco walaalaha muslimiinta in Islaamku cadaadiskan xooggan saaray dumarka si uu u dhawro sharaftooda waxaa hadaba su’aal is waydiin mudan ah Maxaa keenay in Islaamku u diido gabadha addoonta ah sharaf lamid ah tan uu siiyay gabadha xorta ah? Maxaa keenay in Cumar bin Khadaab garaaco dumarka addoomaha ah ee is asturo jirkoodana qariya? Maxaa keenay in nabigu ku tilmaamo cawrada gabadha addoonta ah inay lamid tahay cawrada ninka – taas oo ka dhigan in xubinteeda taranka wixii ka soo haraa ayna cawro ahayn iyada oo naasuhu qaawan yihiinna ay banaanka socon karto-? Muxuu yahay farqiga u dhexeeya naasaha gabadha addoomadda ah iyo tan xorta ah oo midna loo diidayaa inay qaawiso midna lagu khasbayaa dhibna ku jirin? Gabadha addoomadda ahi ragga dareenkooda ma kiciso miyaa? Maxaa keenay in gabadha xorta ahi haddii ay qaawiso timaheeda ama lugteeda in Ilaahu xanaaqo oo neerfuhu kacaan balse marka addoonta iyada oo qaawan suuqyada iibku lagu soo bandhigo uuna ilaahu u xanaaqin? Miyayna ahayn labaduba hal noole oo Ilaahu wada abuuray? Su’aasha ugu waynina waxa ay tahay Muxuu Ilaahu u ogolaaday nidaamkan dulmiga ku dhisan ee Addoonsiga isaga oo sheegta inaysan jirin cid ka caddaalad badani? Ma la is dhihi karaa innaga ayaa ka beer jilicsan kana caddaalad badan Ilaaha maadaama aynu nidaamkan foosha xun u aragnay mid aan la aqbali karin sidaasna ku mamnuucnay kadib markii ilaahu ku guul darraystay inuu hawshiisa qabto oo soo afjaro?\nWaxaa laga yaabaa haddii aad waydiimahan si dhab ah isu waydiiso adiga oo aan cabsanayn inaad xaqiiqada u dhawaato balse inta aad ka cararayso waydiimahan iyo ka fekerka jawaabahooda ma dhaafaysid godkaaga wayna adagtahay inaad bannaanka u soo baxdo oo aad neecawda qaadato amaba ugu yaraan aad qirto jiritaanka khalad dib u eegis iyo sixid u baahan.\nXadiiska hoos ku xusan iyo kuwa lamid ah oo la soo wariyayba waxa ay tilmaamayaan in saxaabiga wayn ee Cabdilaahi Bin Cumar marka uu damco inuu addoon iibsado uu marada ka qaadi jiray kadibna naasaheeda iyo badhideedaba gacmaha marin jiray, riwaayadaha qaarna waxay sheegayaan inuu naasaha qaban jiray oo ruxi jiray ama shumin jiray. Xadiiskani waa Saxiix, Xaq ayaad u leedahay inaad amakaagto oo warkani kugu adkaado inaad liqdo maadaama uu kuula muuqdo anshax xumo aan ka suuroobin saxaabi balse xaqiiqadu waxay tahay inaadan waligaa kuwa aad wadaadada ugu yeerto ka maqlayn xadiithkan iyo kuwa lamidka ah ee shaki badan kaa galinay hab dhaqanka qarsoon ee dad lagaa dhaadhicyay inay xumaan oo dhan ka hufnaayeen.\nHadaba gunaanadka waxaan leeyahay mar walba oo aad aragto wadaado xiiqsan oo ku dhagan gabadh lugteeda fayday ama laabteeda qaawisay waxaad is waydiisaa sababta gabadhan lugteedu buuqan badan u dhalinayso iyada oo aynu ognahay in waqtigii rasuulka ay dumarka qayb kamid ah dhib loo arag haddii ay jidhkooda qaawiyaan balse xitaa salaaxoodu caadi ahaa.\nadiga ayaa cadayn doona goortii ay asxaabtu ku salaaxayeen wadada dumark?jawaad buuxdadana waad ka bixin doonta hadad ila doodi kartid oo aad wax isla haysidna waad soo diyaar garoobi doonta\nReply to abdiqani\nqofka xortaa iyo qofka adoonkaa soo kala saar horta bustaad tahe\nnoocaa waanu naqaana is qariya ee madmadaw kaga jiro waxa ay dadka u soo bandhigayaan lkn aaanay dibnuhu u ogolaan in ay hadal uu kasoo baxo su aasha aad mesha soo dhigaysaa waa inay cilmiyaysantahay garaad kaagaa intaasee?\nالراوي: نافع مولى ابن عمر\nالمصدر: إرواء الغليل – الصفحة أو الرقم: 6/201\nXadiiskan iyo kuwa kale oo la macno ah ayaa turaathka islaamka ku qoran, markaa ciddii kuu qortay ayaad taas waydiin. Haddii aad dood rabtidna waa soo dhawaynaynaa, emailkan macluumaadkaaga noogu reeb,\nmida kale wax ayaa iskaga kaa khaldan ee iska hagaaji qofka adoonkaa iyo qofka xortaa iskuma dhawa oo isku xuxuuqba maaha sidaa laajigeed qofka adoonku waxa uu lamid yahay xoolahaa la iibsanayoo kale markaad neef xoolaana iibsanayso waxaa kuu banaan inaad iska eegtid u noqod male mida kale hadalkan aad ku handacoonaysaa ama aad leeday waa xadiis saxeexa adiga ayaa sheegi doona halka uu ku cadyahay iyo in ay labada sheekh ay isku waafaqeen?\nW/Q: Kaasho Maanka 28th December 2018


Muranka Iyo Khilaafka Labada Waalid Waxa Uu Khatar Ku Yahay Caafimaadka… | Gabiley News Online\nMuranka Iyo Khilaafka Labada Waalid Waxa Uu Khatar Ku Yahay Caafimaadka…\nMuranka Iyo Khilaafka Labada Waalid Waxa Uu Khatar Ku Yahay Caafimaadka Maskaxeed Ee Ubadkooda –\nCilmi baadhis cusub ayaa daahfurtay in muranka iyo khilaafka waalidku uu sabab u noqdo in maskaxda ubadkooda ku hoos nooli ay awoodi kari weydo in ay barato noocyo jacaylka iyo qiirada ee lagama maarmaanka ah. Sidaa awgeedna uu samayn ku yeesho xidhiidhada mustaqbalka ay ubadku la yeelanayaan bulshadooda.\nWaxa ay khubaradu sheegeen in khilaafka iyo hadallada dagaalka ah ee labada waalid ay maskaxda carruurta ku riddo faham ah in ay jirto cabsi oo ay qasab tahay dib u gurasho, halka farxadda iyo xidhiidhka xiisuhu ka muuqdo ee labada waalid uu maskaxda ilmaha ku beerayo dareen nabadeed iyo in ay qaaddo kalsooni ah in ay hore u socoto.\nWaxa ay cilmibaadhayaashu intaas ku dareen in carruurta khajilaaddu ku badan tahay ay u badan yihiin kuwa xidhiidhka labada waalid uu saamaynta ku yeeshay. Waxa kale oo lagu arkaa in maskaxdoodu ay awoodi kari weydo in ay akhrdio shucuurta qofka iyo fahamka xaaladaha uu qofku cadhaysan yahay iyo marka ay farxadi jirto. Halka carruurta la midka ah ee iyagu la nool waalidkood oo xidhiidh jacayl iyo wanaag badani ka dhexeeyo, lagu arko garaad furnaan iyo in ay si sahal ah u fahmi karaan dabeecadaha iyo shucuurta dadka ay la macaamilayaan. Dr. Alice Shermerhorn oo ka tirsan jaamacadda Vermont ee dalka Maraykanka, kana mid ahayd xeeldheereyaasha daraasadda sameeyey ayaa caddaysay in ay daraasaddoodani si cad u muujisay sida uu muranka iyo khilaafka waalidku khatar u gelin karo caafimaadka maskaxda ubadka. Waxa ay sheegtay in xitaa marka uu muranku yahay mid cod hoose ah oo aan cadho badan laga dheehanayn in uu weli haddana ay dhaawac gaagdhsiin karto caafimaadka maskaxeed ee ilmaha.\nWaxa ay daraasaddu sheegtay in muranka iyo khilaafka waalidku uu sida oo kale dhaawaco caafimaadka nafsiga ah ee carruurta, oo tusaale ahaan ay mustaqbalka noqdaan dad inta badan dhinaca xun wax ka eega, oo nolosha madow uun ku arka. Waana sababta marka ay yar yihiin loogu arko iyaga oo fahmi la’ dabeecadda waalidkood oo kala garan la’ marka uu cadhaysan yahay iyo marka uu faraxsan yahay sidaa awgeed mar kasta wadnaha farta kaga haya in uu cadhoodo.


Hadalka ama sheekada aad la wadaagto dadka kale oo gaabnaadaa, waxa ay kaa dhigtaa qof aan faraxsanayn | Xarshinonline News\nHadalka ama sheekada aad la wadaagto dadka kale oo gaabnaadaa, waxa ay kaa dhigtaa qof aan faraxsanayn\nHargeysa, (NNN)- Sheekada iyo wada-hadalka aad la wadaagto dadka kale waxa ay saamayn ku leeyihiin heerka noloshaada, sida ay daahfureen khubaro samaysay daraasad khusaysa doorka xidhiidha qofka ee bulshada uu ku dhex nool yahay.\nKhubaradu waxa ay sheegeen in qofka oo muddo yar sheeko la wadaaga qof kale ama hadalkiisuba koobnaado ay taasi ku abuurto in maskaxdiisu isku buuq samayso.\nWaxa ay sheegeen in farxaddu ay daris la tahay dadka wada-xaajoodkooda iyo sheekadoodu qotodheer tahay isla markaana micno wax ku ool ah xambaarsan.\nKhubaradu waxa ay aaminsan yihiin in deggenaanta xaaladda qofku ay si toos ah xidhiidh ula leedahay qotodheerida wada-xaajoodka iyo sheekada ay dadka la wadaagaan. Khubarada oo cilmi-nafsiga ku takhasusay waxa ay baadhitaan ku sameeyeen haddii dadka wejiga furan iyo kuwa mar kasta cadhaysani ay ku kala duwan yihiin marka la eego noocyada wada-sheekaysiga ay yeeshaan.\nDadka ka qayb-qaatay daraasadda ee natiijada macluumaadka laga helay ayaa muddo afar maalmood ah dhegta loogu xidhay qalab wax duuba. Dadka iyaga oo iska shaqaysanaya, qalabkani waxa uu duubayay codadka ka ag dhaw oo ay ku jiraan hadaladii ay isweydaarsadeen asxaabtooda. Dabadeed, cilmi-baadhayaashu waxa ay dhagaysteen codadkii uu duubay qalabkaasi iyada oo lagu xisaabtayo wakhtiga uu qaatay hadalkiisu. Waxa kale oo khubaradu codadka ka qiimeeyeen shakhsiyadda iyo xaaladda uu qofku ku sugan yahay\nShakhsiyaadka wakhti kooban ay ku qaadatay inay inbadan hadlaan kuna raaxaystay sheekadooda ayaa u muuqday ayaa noqday kuwo noloshoodu wanaagsan tahay. Ka-qayb-layaashii ugu faraxsanaa waxa ay 25% wakhtiga hadalkoodu ka yaraa kuwa kale ee aan faraxsanayn.\nDr. Matthias Mehl oo cilmi-nafsiga ka dhiga Jaamacadda Arizona ayaa isaga oo ka hadlaya natiijadda daraasadooda iyo sida uu cudur-daar ugu samayn karo suurto-galnimada daah-furkooda waxa uu yidhi, “Daahfurkayagu waxa uu tilmaamaya in farxadda noloshu ay tahay mid ku dhisan dhex-galka bulshada iyo wada-sheekaysi qotodheer oo dadka kale lala wadaago.”\n← Furaha raaxada Guurka: Caruusaddu waa inay Caruuska ka da’ yaraato 5 shanno\nU HIILI DIINTAADA ISLAAMKA! →


On 8/17/2016 (IST)\n17.8.2016 ILHAN OMAR oo jawaab ka bixisay arimihii lagu eeday!\nUgu horeyn sheekadan waxaa bilaabay ABDI JOHNSON oo aad looga yaqaano shabakadaha iyo meelaha lagu wada hadlo "FORUMS" ee Somalidu aad u isticmaalaan.\nQoraaladii uu soo geliyay oo iminka laga saaray isla markaana GOOGLE CHACHE oo ah keydka GOOGLE laga masaxay,iyagoo sawir ah hoos ka eeg.\nABDI JOHNSON wuxuu isla waqtigaa la xiriiray shabakad GARABKA MIDIG ee ka soo baxda wadanka Mareykanka,taasoo ku caan baxday CUNSURIYAD iyo ISLAM naceeyb,qoraalkii ugu horeeeyay ee ay kaga hadlaan arimaha ILHAN OMAR,HALKAN RIIX.\nQoraaga shabakada POWERLINEBLOG oo la yiraahdo SCOT JOHNSON wuxuu aqbaarta ugu horeysa ka helay shaqsigan SOMALIGA ee la yiraahdo ABDI JOHNSON (no relation).\nQoraalo kala duwan oo INTERNETKA ku faafay ka dib,xafiiska ILHAN OMAR waxay soo saareen war murtiyeed ay ku beeniyeen arimahan shabakada POWERLINEBLOG iyo kuwa kale ay ka hadleen.\nMaxaa lagu eeday ILAHAN OMAR?\nSida ay qorayaan warbaahinta Mareykanka,ILHAN OMAR waxaa lagu eeday in ay sharciga GUURKA iyo MUHAAJIRNIMADA ay jebisay "marriage and immigration fraud", ILHAN OMAR waxay sanadkii 2002 guursatay Ahmed Hersi oo ah aabaha seddexda caruur ee hoos iskula sawiran yihiin.\nWaxaa kale oo lagu eeday ILHAN OMAR in sanadkii 2009 ay guursatay walaalkeed AHMED NUR SAID ELMI,guurkaa oo ahaa mid gacan ka siiyay soo gelida wadanka MAREYKANKA,isagoo xiligaa watay dhalasho BRITISH ah,markii ay is guursadeen ka dib AHMED wuxuu waxbarasho ka bilaabay jaamacada ALMA MATER ee ku taala NORTH DAKOTA USA isagoo ka qalan jebiyay sanadkii 2012,ka dib Ahmed sida ay warbaahinta qoreen wuxuu u soo wareegay magaalada Minneapolis oo mudo uu ku noolaa,ka dib wuxuu u guuray wadanka UK.\nArimahan lagu eeday ILHAN OMAR maxaa ka jira?runtii lama dhihi waa RUN ama BEEN!,waayo xafiiska ILHAN OMAR waxay ku tilmaameen in arintan ay tahay mid been abuur ah oo ay ka dambeeyaan dadkii ay ka guuleysatay iyo cunsuriyiin garabka midig ah,laakiin wadanka Mareykanka waa meel sharci iyo kala dambeyn ay ka jirto,hadii wax xaqiiq ah aan lagu hayn ILHAN OMAR sida ay qoraalkeedaba ku xaqiijisay in ay ka welwelsho ma aha,laakiin hadii arimahan ay wax ka jiraan runtii waa mid aad u foolxun in gabar Somali ah oo heerkan ka gaartay siyaasada wadanka USA sidan ay u daba galaan dad kale oo SOMALI ah.\nABDI JOHNSON waa magac been abuur ah oo aad looga yaqaano SOMALI FORUMS,laakiin arimahan dad kale ayaa ka dambeeya.dadka aqoonta u leh ILHAN OMAR waxay leeyihiin arimahan waxa ka dambeeya dad SOMALI ah oo doonaya in magaceeda ay hoos u dhigaan.\nInshallah wixii ku soo kordha arimaha ILHAN OMAR,waxaan idinku soo gudbin doonaa shabakada SOLAPORTAL.COM.


Maxaa loo haysta askarta la horgeeyay maxkamadda ciidamada qalabka sida? - Caasimada Online\nHome Warar Maxaa loo haysta askarta la horgeeyay maxkamadda ciidamada qalabka sida?\nMaxaa loo haysta askarta la horgeeyay maxkamadda ciidamada qalabka sida?\nMuqdisho (Caasimada Online) – Maxkamadda darajada 1-aad ee Ciidamada Qalabka sida qeybta 60-aad ayaa shalay waxaa la horgeeyay ciidamo ka tirsan xooga dalka, gaar ahaan kuwa qeybta 60-aad.\nAskarta ay maxkamadda u fadhiisatey dhageysiga dacwadooda ayaa tiradooda tahay Afar Askar, kuwaasi oo lagu kala magacaabo Dable Xoogga Cali Aadan Isxaaq (Adan Ali Boon), Dable Cabdullahi Maxamed Maxamuud, Dable Sheegow Macalin Yare Maxamed iyo Dable xoogga Maxamed Nur Adan Diiriye .\nAfarta Askari ayaa waxaa loo haysta inay sameeyeen Amar diido, kasoo tagid goobta shaqo iyo ku dhex faafinta ciidanka dhexdeeda Qabyaalada.\nSidoo kale waxaa lagu soo eedeeyay askartaan Anshax xumo, taasi oo aan si faah-faahsan loo soo bandhigin.\nWaxaa soo gaba-gaboobay dhageysigii dacwadda loo haystay afarta eedeysane ee kamid ah ciidamada xooga dalka, waxaana dhawaan dacwadooda laga soo saari doona go’aan, sida uu sheegay Guddoomiyaha Maxkamadda Maxkamada Darajada 1-aad ee Ciidamada Qalabka sida qeybta 60-aad.


Sidee Suuqgeynta Mawduucyadu Saameyn Ugu Yeelaysaa Iibintaada? | Martech Zone\nSidee Suuqgeynta Mawduucyadu Saameyn Ugu Yeelaysaa Iibintaada?\nMarkii ugu horraysay ee aan qoro cinwaanka qoraalkan, ayaan qoray Sidee laakiin si daacad ah uma aaminsani in shirkado aad u tiro badani ay fahmeen sida mid kastaa u saameynayo kan kale sidaa darteed ayaan ugu beddelay Sidee habboon. Waxaan badanaaba aragnaa waraaqo qurux badan iyo daraasado kiis oo ay soo saartay waaxyada suuq-geynta kuwaas oo loo calaamadeeyay si bilaa cillad ah, si hufan loo xardhay, oo si wanaagsan loo dhigay. Laakiin markaa waxaan la imaaneynaa banaanbax kooxda iibinta banaanka waxaanan aragnaa soo bandhig si fudud horrid ah.\nTaasi ma eedeyneyso waaxda iibka oo waxay ammaaneysaa waaxda suuqgeynta. Xaqiiqdii waxay ka dhigan tahay waxyaabaha suuqgeynta aysan qiimeynin kooxda iibka oo laga fogaado gebi ahaanba. Taasi waxay u badan tahay inay tilmaamayso dhibaato aad u weyn oo suuqgeynta aysan u horseedin booqdaha iibka. Inta badan xaaladahaas kooxda iibku waxay ku qaylinayaan tayada hogaamiyaasha waaxda suuqgaynta waxay ku qaylinayaan in kooxda iibku aysan xiri karin wax.\nSuuqgeynta Mawduucyada waa habab gacan ka geysanaya abuurista wacyigelin iyo xiisaha iyada oo loo marayo feker ahaan, madadaalo, iyo ku lug lahaansho waxyaabo. Laakiin kooxaha iibku waxay u baahan yihiin inay si la mid ah u keenaan waxyaabo badan. Ka dib oo dhan, iibsadayaasha ayaa si sii kordheysa uga go'an kooxda iibka inta lagu jiro habka iibinta. Taasi waxay ka dhigan tahay in hawlgal kastaa u baahan yahay qiime sare. Taasna macnaheedu waa in iibsadayaashu ay u baahan yihiin inay lahaadaan waxyaabo faa'iido leh oo ay ku dhisaan kiiskooda ganacsi gudaha. Muhiimadda nuxurka ay u leedahay geeddi-socodka iibku waxay noo horseeday inaan qeexno macnaha Iibinta Mawduuca: Iibinta Mawduucyada ayaa ka caawisa iibka inay ogaadaan, gudbiyaan, lana socdaan wax-ku-oolnimada farriimaha horumarinaya ka qaybgalka iibka. Daniel Chalef, AqoontaTree\nKooxaha iibku waxay ka faa'iideysan karaan isbeddelka iibinta waxyaabaha ku jira. Suuqgeyntu waxay gabi ahaanba awood u siin kartaa iibinta casharadii ay ku barteen Suuqgeynta Mawduuca - sida lagu arkay muuqaalkan xog-ogaalka ah ee ka socda Aqoonta, Suuqgeynta Mawduuca, La Kulan Iibinta Mawduucyada.\nTags: waxyaabaha ugu fiicanmuhiimadda ay leedahayContent Suuqiibinta waxyaabahawaxyaabaha ku iibinaya infographicinfographiccabir waxtarka ku jirasaxda ahbeegsiga waxyaabaha


Wasaaradda amniga “Waxaan cafis u sameyn doonaa siyaasiinta Mucaaradka ah ee Dowladda ka soo horjeeda”. | Marqaan News Agency\nPublished on January 11, 2018 by dahir · 1 Comment\nC/casiis Cali ibraahim ” Xildhibaan” oo maanta shir jiraa’id ku qabtay magaalada Muqdisho ayaa sheegay in Dowladda Soomaaliya ay cafis u sameyn doonto siyaasiyiinta Mucaaradka ku ah Dowladda Soomaaliya.\nWuxuu sheegay Afayeenka Wasaaradda Amniga in mas’uuliyiinta amniga ee Hay’adaha Dowladda isku afgartayn in la siiyo cafis siyaasiin mucaarad ah oo Dowladda ka soo horjeeda,hadii ay mar dambe u laabtaan falal la xariira qaran Dumis-nimo ay Dowladda talaabo ka qaadi doonto.\nWaxaa jira Siyaasiyiin isugu jiray kuwo xilka iyo kuwo horay u soo qabtay oo mucaarad ku ah Dowladda uu hogaamiyo Maxamed C/llaahi Farmaajo,kuwaasoo dhaliilsan sida hogaanka dalka ay wax u wadaan.\nKKK kuwaas ayaan sowladnimo laga sugayaa iaka daa wax kala’e iyagii ayaan is igaayn siraato ayuu yariisoow lahaa arinka mucaaradka maxkamad ayaa ka socota hadane waa kaasaa kkkkkk maxaad cafinaaydaan ma nin markii hore aad qalad ku weerarteen oo hadane aad qalad ku xirteen oo qalad aad ku sii daaydeen oo aad qalad ku haaysataan ayaa hadane qalad ku cafinaaydaan,war meesha boorsooyinkiina ka soo urursada,kilaabyahay,


Qawmiyadda Oramadu maxay doonayaan? | allsanaag\nQawmiyadda Oramadu maxay doonayaan?\nCaasimadda Itoobiya Addis ababa, inkatoo ay tahay degaan Oromo, dadka ugu badan oo degaa magaaladaasi waa Qawmiyadda Amxaarada oo qarniyo badan ka talinaysay dalkaas. Oramadii oo u dhaqmaya sidii jabhaddii USC maalmimihii ay Muqdisho soo galeen ayaa waxay doonayaan inay Guri kasta oo Amxaro degan tahay ama xaafad kasta oo Amxaaro degan tahay inay calanka Oromada ka taagaan. Arintaasi sdoo maha horseedkii burburka Soomaaliya oo akale iyo waalidii USC ay guri iyo xafiis walba ku habsadeen\nOromo vs amhara Gacmaha ayeey iskugu qadeen manta.\nSlået op af Haldoornews Nesw i Fredag den 14. september 2018\n← Wasiirkii Maaliyadda iyo Amin Caamir Weriye been uu sheegayey la kashifay →


Interpol oo ka jawaabtay dalabka Iiraan ee qabashada Donald Trump\nErgayga Mareykanka u qaabilsan Tehran ayaa ka falceliyey dalabka Jamhuuriyadda Islaamiga ah.\nPARIS, France – Booliska Caalamiga ah ee Interpol ayaa jawaab rasmi ah wuxuu kasoo bixiyey dalabka kaga yimid Iiraan ee ku aadanaa in ay qeyb ka noqdaan xirig ka dhan ah madaxweynaha Mareykanka, Donald Trump.\nGuddiga sarre ee Interpol oo fadhigoodu yahay magaalooyinka Paris iyo Lyon ee Faransiiska ka tirsan ayaa war-saxaafadeed ay soo saareen gaashaanka ugu dhuftay codsigaas oo ay ku sifeeyeen "mid siyaasadeysan".\n"Habraaceena nooma fasaxayo in aan faragelino arrimo salka ku haya siyaasad," ayay raaciyeen. "Dalabkaas ma ahan mid caadi iska ah".\nShalay ayay ahayd markii xeer-ilaaliyaha guud ee Iiraan uu sheegay in Trump ay ku maxkamadeyn doonan dacwado kala ah; dilka Qaasim Suleymaani iyo argagixiso. 30 shaqsiyaad kale ayuu xusay in ay eedaas ku haystaan.\nIllaa iyo haatan, xukuumadda Washington iyo maamulka Trump wax jawaab ah ka bixin hadalka kasoo yeeray Jamhuuriyadda Islaamiga ah.\nBalse, ergayga gaarka ah ee Mareykanka u qaabilsan Iiraan, Brian Hook, ayaa ku qeexay hadaladaas "been abuur aan dhab loo qaadan karin".\nIsagoo ka hadlayey shir jaraa'id oo uu ku qabtay caasimada Sacuudiya Carabiya ee Riyadh, Hook ayaa qashinka ku daray waaranka ay Iiraan u jartay Trump. "Tani waxay Iiraaniyiintu u ekeysiineysaa kuwa doqomo ah".\nDagaalka dhinaca warbaahinta iyo afka ee u dhaxeeyay madaxda Mareykanka iyo Iiraan ayaa xoogeystay markii uu xafiiska yimid Trump, kaasoo ka baxay heshiiskii quwadaha dunida kala galeen Iiraan sameynta Nuk-liyeer.\nCaalamka 17.10.2019. 18:10


Jubbaland oo shuruud ku xirtay ka qeyb galka shirka wada tashiga | KEYDMEDIA ONLINE\nJubbaland oo shuruud ku xirtay ka qeyb galka shirka wada tashiga\nMaamul Goboleedka Jubbaland, ayaa walaac hor leh ka muujiyay habka uu Madaxweynaha waqtigu ka dhamaaday Maxamed Cabdullaahi Farmaajo, u wareejiyay hoggaanka doorashoyinka iyo amniga dalka.\nKISMAAYO, Soomaaliya - Wasiirka warfaafinta Jubbaland Eng Cabdi Xuseen Sheekh Maxamed, ayaa sheegay in ay soo dhaweynayaan go’aanka uu Farmaajo, arrimaha doorashooyinka iyo amniga dalka ugu wareejiyay Ra'isul Wasaare Maxamed Xuseen Rooble, waxuuse sheegay in shaki weyn hareynayo, xukun wareejinta.\nWasiirku wuxuu sheegay in Farmaajo uusan si cad u wareejin owoodaha oo dhan, walina uu taagan yahay shakiga laga qabo, inuu awood u leeyahay adeegsiga ciidamada Dowladda ee isaga daacadda u ah.\nEng Cabdi Xuseen, wuxuu carrabka ku adkeeyay in Farmaajo uu kaliya amniga doorashooyinka ku warejiyay Xukuumadda, hayeeshee uu si guud u maamulo amniga dalka, taas oo ka dhigan in Ra’iisul Wasaaruhu uusan soo celin karin ciidanka ay Fahad Farmaajo geysteen gobolka Gedo, waa sida u hadaka u dhigaye.\nMaamulka Goboleedka Jubbaland, wuxuu si cad u sheegay in wadada kaliya oo ay kaga qeyb gali karaan Shirka wada hadalka ay tahay in la xalliyo colaadaha aloosan, dibna loo soo celiyo nabaddii, isla markaana uu Farmaajo si buuxda u wareejiyo xukunka ciidanka.\n“Haddii intaas dhici weyso kama soo qeyb galeyno, shir uu iclaamiyay Ra’iisul Wasaare Rooble, meel uusan RW awood lahayn, oo Farmaajo wali gacanta ku hayo kama soo qeyb galeynoo.” Ayuu yiri Wasiirka Warfaafinta Maamulka Jubbaland.\nMaamullada Jubbaland iyo Puntland ayaa si adag uga soo hor jeeday Farmaajo, waxayna ka hor istaageen meel marinta u jeedooyinkiisa gaarka ah, halka ay wali muujinayaan inuu taagan yahay kala shakigii siyaasadda.


warkii.com » Xiddiga Ugu Horreeya Ee Ka Tegaya Real Madrid, Kooxda Uu Kusii Jeedo & Qaabka Heshiiska Uu Ku Baxayo\nXiddiga Ugu Horreeya Ee Ka Tegaya Real Madrid, Kooxda Uu Kusii Jeedo & Qaabka Heshiiska Uu Ku Baxayo\nReal Madrid waxay wada hadallo kula jirtaa kooxda reer Germany ee Bayer Leverkusen, waxaanay ka wada xaajoonayaan heshiis amaah ah oo muddo sannad ah uu Bundesliga ku tegayo da’yarka reer Brazil ee Reinier.\nValladolid oo uu mulkiile ka yahay weeraryahankii hore ee Los Blancos ee Ronaldo Nazario ayaa sidoo kale xiisaynaysa 18 jirkan oo Zinedine Zidane uu doonayo inuu dibedda ugu baxo amaah si uu khibrad usoo helo.\nLaacibkan khadka dhexe oo bishii January ee sannadkan ay Real Madrid kala kusoo iibsatay lacag dhan €30 milyan oo Euro, isla markaana saxeexayy heshiis soconaya illaa sannadka 2026, waxay Real Madrid la doonaysaa inuu tago Leverkusen marka loo eego Valladolid oo heerkeeda ciyaareed hooseeyo.\nQorshaha uu Zinedine Zidane u dejiyey laacibkan ayaa ah in muddo sannad ah uu bannaanka uga baxo Real Madrid oo uu soo helo boos joogto ah iyo khibrad kaddibna uu kusoo laabto Santiago Bernabeu isaga oo ku tartami karaya boos uu ka helo kooxda koowaad.\nReal Madrid oo caqabad sharci ay ka haysato inay kubbad-sameeyahan weerarka caawiya kooxdeeda koowaad ku darto maadaama aanu haysan baasaboor Yurub ah, ayna ka buuxaan saddexdii ciyaartoy ee ajaanibka ahaa ee loo ogolaa inay diiwaangashadaan, waxay rajaynaysaa in sannadka dambe uu Vinicius heli doono dhalashada Spain oo Reinier uu markaas boos u bannaanaan doono.\nReinier oo Zinedine Zidane uu ku tilmaamay ciyaartoyga mustaqbalka ee Real Madrid, waxay Los Blancos marinaysaa waddadii Dani Carvajal oo waqti amaah ah kusoo qaaday BayArena ka hor intii aanu kusoo laabanin Santiago Bernabeu.\nTan iyo markii uu yimid Real Madrid bishii January, waxa uu Reinier ka tirsanaa kooxda da’yarta ee Real Madrid Castilla oo uu tababare u yahay Raul, waxaanu u dhaliyey laba gool.


Yaa soo diray haddiyaddii arooska ee bambada ee dishay caruuskan? - BBC News Somali\nYaa soo diray haddiyaddii arooska ee bambada ee dishay caruuskan?\nImage caption Lammaanaha ayaa aqal galay 18-kii February\n"Bambo aroos" oo dishay injineer dhowaan aqal galay xaaskiisana si xun u dhaawacday ayaa carqaladeysay nabadda magaalo yar oo ku taalla Hindiya. Ku dhowaad bil kaddib dhacdada, booliisku wax caddeymo ah ma helin.\n'Haddiyad kedis ah'\n"Tani waxay u ektahay haddiyad aroos," ayuu Soumya Sekhar u sheegay xaaskiisa. "Waxa keliya ee aanan ogeyn waa cedda soo dirtay. Cedna kama garanayo Raipur."\nSaddexdooda waxay la taahayeen xanuun iyagoo dul yaalla dhulka uu dhiiggu ka buuxay. Jeemamani Sahu way gubaneysay. "I badbaadi. Waxaan u maleynayaa inaan dhimanayo," Soumya Sekhar ayaa ku taahayay kahor inta uusan miyir beelin.\nImage caption Muuqaal laga duubay jikada waxyar kaddib dhacdada\n"Waxaan nahay dad caadi ah oo nolol caadi ah ku nool. Ma lihi wax cadow ah. Gabadheyda malaha cadow. Wiilkaan soddogga u ahayna ma uusan lahayn cadow. Cedna kama shakisani, mana garanayo qof sidaan sameyn kara," ayuu yiri Sudam Charan Sahu, oo ah aabbaha Reema.\nImage caption In ka badan 800 oo qof ayaa ka soo qayb galay arooskooda oo ka dhacay guriga Sahu\n"Waxay ahayd sanadkii hore," Reema ayaa ii sheegtay. "Waxaan ku wada hadleynay telefoonka, wuxuuna yiri qof baa isoo wacaya. Waxaana xusuustaa isagoo hakad i geliyay, wuxuuna goor dambe ii sheegay, 'waxaa isoo wacay qof ii hanjabaya. Nin baa qadka ku jiray iina sheegay inaanan guursan.'"\nMar dambe ma uusan soo hadal qaadin wicitaan, markii uu guurka dhacayna, "gebi ahaanba waanu iska illownay".\nImage caption Mid ka mid ah sawirradii ugu dambeeyay ee ay lammaanaha ku galeen goobta arooska\nBaarayaal labo kooxood ka kooban ayaa su`aalo dilka la xiriira weydiiyay in ka badan 100 qof - oo u badan saaxiibbada iyo qaraabada lammaanaha - oo ku kala sugan afar magaalo. Waxay dib u raaceen moobaayladii lammaanaha iyo laptop-yadooda.\n"Been baad ii sheegteen, runta iima aydaan sheegin," ayay ku canaanatay aabbaheed.


Warar - Faa'iidooyinka qalabka mashiinka CNC\nFaa'iidooyinka qalabka mashiinka CNC\nQalabka mashiinka CNC waa soo gaabinta qalabka mashiinka kumbuyuutarka lagu xakameeyo, kaas oo ah qalab mashiin si otomaatig ah ugu qalabeysan nidaam lagu xakameeyo barnaamijka. Nidaamka xakamaynta ayaa si macquul ah ugu shaqeyn kara barnaamijka lambarrada xakamaynta ama tilmaamo kale oo astaamo ah, oo qayaxaya, si markaa qalabka mashiinku u dhaqaaqo ugana shaqeeyo qaybaha.\nMarka la barbardhigo qalabka mashiinka caadiga ah, qalabka mashiinka CNC wuxuu leeyahay astaamaha soo socda:\nPrec Hufnaan dheeri ah oo shaqeynaya oo tayo sare leh oo shaqeynaya;\nLink Iskuxirid iskudhaf badan ayaa laqaban karaa, iyo qaybo qaabab isku dhafan laga shaqeyn karo;\nMarkay qaybaha wax beddelaan isbeddelaan, guud ahaan waxay u baahan yihiin oo keliya inay beddelaan barnaamijka xakamaynta tirada, kaasoo badbaadin kara waqtiga diyaarinta wax soo saarka;\nTool Qalabka mashiinka laftiisu wuxuu leeyahay saxsanaan sare iyo qalafsanaan sare, wuxuu dooran karaa qaddar farsameyn wanaagsan, wuxuuna leeyahay wax soo saar sarreeya (guud ahaan 3 ~ 5 jeer oo ah qalabka mashiinka caadiga ah);\nTool Qalabka mashiinku wuxuu leeyahay heer sare oo otomaatig ah, taas oo yareyn karta xoogga shaqaalaha;\nRequirements Shuruudaha sare ee tayada hawl wadeenada iyo shuruudaha farsamo ee shaqaalaha dayactirka.\nSababtoo ah farsamaynta lathe-ka ee CNC waa shaqo sax ah oo sarreysa, hababka wax-u-qabadkeeduna waa isugu urursan yihiin oo tirada qaybaha isku hayaa way yar tahay, sidaa darteed shuruudaha sare ayaa loo soo bandhigayaa qalabka CNC ee la adeegsaday. Markaad dooranayso qalabka loogu talagalay qalabka mashiinka CNC, waa inaad tixgelisaa arrimaha soo socda:\nNooca, qeexida iyo saxsanaanta qalabka CNC waa inuu awoodaa inuu buuxiyo shuruudaha mashiinka lathe CNC.\nPrec Sax sax ah. Si loo buuxiyo saxnaanta sare iyo shuruudaha beddelka qalabka otomaatigga ah ee falanqaynta lathe CNC, aaladda waa inay lahaato saxnaan sare.\nReli Kalsoonida sare. Si loo hubiyo in aysan jiri doonin wax shil ah oo cillad ah iyo cilladaha ka imaan kara aaladda ku jirta mashiinka CNC, taas oo saameyn ku yeelan doonta horumarka habsami leh ee mashiinka, aaladda iyo qalabka la socda oo ay weheliso waa inay lahaadaan kalsooni wanaagsan iyo is waafajin adag. Sax processing birta\nDura cimri dheer. Qalabka ay farsameeyaan lathes-ka CNC, ha ahaado mid qallafsan ama dhameystir ah, waa inuu lahaadaa cimri dherer ka badan kan loo isticmaalo aaladaha mashiinka caadiga ah, si loo yareeyo tirada jeer ee wax looga beddelayo ama loo shiidayo qalabka iyo dejinta qalabka, taas oo kor loogu qaadayo ka shaqeynta qalabka mashiinka CNC. . Karti karti iyo hufnaan wax soo saar.\nChip Wax jabinta jabinta iyo ka-qaadista jibbaarada wanaagsan. Falanqaynta lathe-ka ee CNC, jabinta jabinta iyo ka-saarista qashin-gacmeedka gacanta looma qaban sida qalabka mashiinka caadiga ah. Chips-ka waa fududahay in lagu duubo aaladda iyo qalabka shaqada, taas oo dhaawici doonta qalabka isla markaana xoqin doonta dusha sare ee qalabka shaqada, xitaa waxay sababi kartaa dhaawacyo iyo shilalka qalabka. , Taas oo saameyn ku yeelata tayada wax-qabadka iyo howlgalka nabdoon ee mashiinka mashiinka, sidaa darteed aaladda waxaa looga baahan yahay inay yeelato jabis fiican iyo ka-saarista wax-qabadka.


Muuqaalka dhulku waa qaabaysmay | Samfunnsfag 5.klasse somali\n» Muuqaalka dhulka » Muuqaalka dhulku waa qaabaysmay\nMarkii barafkii dhalaalay oo culayskii weynaa ee baraflooxu tegey, dhulku si tartiib ah buu kor buu kacay. Isla waqtigaa ayay soo if baxeen shimbiraha iyo dadkuba. Dadkii ugu horreeyey waxa ay adeegsan jireen qalab dhagax laga qoray, oo waxa ay degganaayeen inta badan xeebta dhinaceeda. Dadku waagii dhagaxu waxa ay ku noolaayeen kalluun (mallaay) iyo ugaadhsi.\nLaba sawir oo muddo boqol sano ahi u dhaxayso. Maxaa ku dhacay beerfalashada 100 kaa sano?\nBillowgii dhulku waa muruxsanaa. Laakiin waqti yar ka dib, waxa soo baxay geedo, iyo dhir xididdada qotonsatay. Kayntu waxa ay u kortay dhanka dhulka. Geedkii u horreeyey ee soo baxay waxa uu ahaa biirjka (bjørka). Ka dib waxa yimi baynka (furu) iyo dhir kale. Ka gadaal waagii barafweyne ee qabawga badnaa, waxaa yimi waqti diirimaad badan oo qiyaastii 4000-5000 sano ka soo wareegtay. Markaas baa dhab ahaan dhir ka soo baxeen buuraha xaggooda sare. Ku dar xitaa bannaanka Hardangar, oo iminka leh nagaar iyo dhul cawseed keliya, waxa ku yiil kayn bayn ah. Kaymaha Noorweey laba ayaa loo qaybiyaa kayntamagoolayaasha (løvskog) iyo kaynta kooniifaraska(barskog).\nKaynta magoolayaashu waxa ay ku badan tahay dhanka xeebta koonfureed, halka kaynta koonifarasku ka baxdo gaar ahaan Oostlaande (Østlandet) iyo Torondelaag (Trøndelag). Buuraha dhaadheer ee Noorweey ayaa joojiyey isburuusku (granen) in uu ku fido dhinaca Feestlaande (Vestlandet). Isbruuska (granen) Feestlaandka ku yaal asalkiisu waa mid la beeray.\nNoorweey waxa lagu yaqaan buuro dhaadheer. Kuwo ka mid ah waxay leeyihiin kor janjeedha oo aad u fiiqan, kuwa kalena waxay leeyihiin kor wareegsan. Da’aa (nedbør), dabayl iyo qabow baa lisay buuraha korkooda waagii barafweyne ka dib. Kor markaad u sii fuushid buurta, waxa sii yaraanaya dhirta iyo geedaha. Halka ugu dambaysa ee dhir ka baxaan, waxa la dhahaa soohdinta dhirta. Tani waxa ay kuugu muuqanaysaa sidii xarriiq, marka aad meel fog ka eegaysid. Waa qabaw iyo dabayl badan tahay buurta korkeedu, sidaas darteed dhirta yaryar keliya ayaa ka hela dugsi oo ka bixi kara.\nBaraflooxii weynaa ee waagii barafweyne baa qoday fiyoorada ku yaal Noorweey. Fiyoordka adduunka ugu dheer waxa la yidhaahdaa Soognefiyooren (Sognefjorden). Kani waa fiyoordka furan ee ugu dheer adduunka!\nNoorweey waxa ay leedahay xeeb aad u dheer. 279 degmo oo ka mid ah degmooyinka Noorweey waxay ku yaalliin xeebta. Hirka badda (tidsvannet) ayaa xeebta beddela markasta. Heerka biyaha waxa uu u dhexeeyee caarid iyo buuxid (flo og fjære) laba jeer habeenkii iyo maalintii. Xeebta Noorweey waxa ku soo dhaca maayado xoog badan oo ka yimaada dhanka koonfureed ee badda. Maayaddani waa kulushahay, waxaana la yidhaahdaa Maayadda Gacanka (Golfstrømmen). Tan ayaa u sabab ah in aan dalag ku falan karno waqooyiga. Haddii Mayaadda Gacanku jiri lahayn, baraf dhumuc weyn baa dabooli lahaa xeebta oo dhan xilliga jiilaalka.\nMuuqaal dhuleed aadane sameeyey\nMuuqaalku dhulka isbeddel baa kaga yimaadda markasta dhanka cimilada, dabaysha iyo dadkaba. Waxaan dhisnaa guryo iyo waddooyin, waxaan beernaa badar iyo khudaar, waxaanna ku faafinnaa xoolaheena si ay u daaqaan. Muuqaalka dhul ee raadkii dadku ka muuqdo waxa la yiraahdaa muuqaal dhuleed aadane sameeyey. Meel markii hore ahayd kayn, ayaa hadda guryo ka dhisan yihiin, meel markii hore beer iyo daaqsin ahaan jirtay, waxa ku yaal magaalo. Balse haddii dadku joojiyaan beerfalashada, dabeecaddu dib bay ula soo noqonaysaa muuqaalka dhulka. Waxa aan arkaynaa meello badan oo aan iminka dad ku noolayn. Meello badan oo ka mid ah baa dib wax u gasoo baxaan. Dad badan baa isku taxalujiya sida uga fiican ee aan u ilaallin karno dabeeecadda.\nCimilo iyo dabayl\nIminka waxaa baratay sida muuqaalka dhulka kala duwan u soo ifbaxeen, iyo sida dadku ay u saameeyeen horumar. Inkasta oo iminka aanay ahayn seben barafweyne amaba aanay qolofta dhulka ka hooseysa Noorweey dhaqdhaqaaqayn, isbeddello badan baa ku dhaca muqaalka dhulka. Cimilada wadata biyaha, roobka, barafka, dabaysha, qabawga iyo kulaylka ayaa weli sii wadda sida uu u qaabaysmi lahaa muuqaalka dhulkeenu;\n* Buuraha korkood waa lismayaan.\n* Webiyadu hoos bay u qodayaan, waxa ayna wadanayaan ciid iyo aasaaska buuraha.\n* Qabow iyo baraf baa qarxinaya buuraha iyo dhagxaanta\nIsbeddeledani waxa ay qaadanayaan waqti dheer, waqtiga oo aad u dheer awgeed aynaan waxba dareemin. Balse markay malaayiin sannadood kasoo wareegaan, isbeddelku aad buu u weynaanayaa.\nWaxa kale oo dhici kara isbeddello degdeg ah, sida kuwa duufaanadu keenaan. Tusaale waxa aan u soo qaadan karnaa daad (ras). Waxa jira daad dhoobo, dhagax ama baraf ah. Daad yimi ka dib marka da’aa badan da’ay ama baraf badan dhalaalay, waa tusaale isbeddel degdeg ah.\nMa ogtahay … ?\nHeerkulkii ugu hooseeyey ee Noorweey lagu cabbiray, yahay -51,4 digrii (Krasjokk 1886)!\nHeerkulkii ugu sarreeyey ee Noorweey lagu cabbiray , yahay 35,6 digrii (Nesbyen 1970)!\nIn ay qaadanayso boqollaal sannadood in dabeecaddu sideedii hore ku noqoto kadib markii daad qaaday.\nIdo duurjoog ah


Manchester United oo diyaar u ah inay qandaraaska u kordhiso Antonio Rudiger. | dalkaan.com-Wararka ugu danbeeyay ee soomaaliya\nHome Ciyaaraha Manchester United oo diyaar u ah inay qandaraaska u kordhiso Antonio Rudiger.\nManchester United oo diyaar u ah inay qandaraaska u kordhiso Antonio Rudiger.\nManchester United ayaa lagu soo waramayaa inay isku diyaarineyso inay dalab qandaraas weyn ah ka gudbiso Antonio Rudiger , iyadoo ay sii socoto wararka la isla dhexmarayo ee ku saabsan mustaqbalka daafaca dhexe ee Chelsea .\n28-sano jirkaan ayaa qandaraaskiisa Stamford Bridge wuxuu dhacayaa dhamaadka bisha June, taasoo la micno ah inuu haatan xor u yahay inuu wadahadalo la galo kooxo ajnabi ah oo ku saabsan heshiis horudhac ah.\nWarbixin dhawaan soo baxday ayaa lagu sheegay in Chelsea ay wadahadalo wanaagsan la yeelatay xiddiga heerka caalami ee dalka Jarmalka Isniintii, iyadoo kooxdu ay ku kalsoon tahay in heshiis la gaari karo mustaqbalka dhow.\nSi kastaba ha ahaatee, sida laga soo xigtay Football Insider , Man United ayaa raadineysa inay Rudiger ku tijaabiso Old Trafford iyagoo u soo bandhigaya heshiis weyn oo waqti dheer ah.\nWarbixinta ayaa sheegeysa in Red Devils ay tartan kula jirto kooxaha Tottenham Hotspur , Real Madrid iyo Bayern Munich si ay ula soo saxiixdaan xiddiga reer Jarmal sanadkan.\nRudiger ayaa mar kale u ahaa ciyaaryahan muhiim u ah kooxda Thomas Tuchel intii lagu jiray ololihii 2021-22, isagoo u saftay 27 kulan tartamada oo dhan, isagoo ka qayb qaatay labo gool iyo afar caawin.\nMucaaridka oo dalab culus u gudbiyay xildhibaanada dooran\nMuqdisho (Caasimada Online) – Daahir Maxamuud Geelle oo kamid ah musharixiinta sanadkaan u taagan xilka madaxweynimo ee Soomaaliya, sidoo kalena ah Afhayeenka midowga musharraxiinta...\nSawirro: Xasan Sheekh oo Midowga Yurub ka dalbaday in dib loo...\nSOMALILAND oo QM u gudbisay dalab ka dhan ah SOMALIA\nSIYAAD BARRE HOGAAMIYIHII ‘KU FASHILMAY IN UU BADBAADSHO DALKIISA’


Wasiirka amniga XFS oo ka hadlay amniga Galmudug. | Somali National Television - sntv.so\nHome AMNIGA Wasiirka amniga XFS oo ka hadlay amniga Galmudug.\nWasiirka amniga XFS oo ka hadlay amniga Galmudug.\nWasiirka amniga XFS mudane Maxamed Abuukar Islaw oo maanta hadal ka jeediyay shirka dib -u-heshiisiinta Galmudug ee Dhuusamareeb ka socda ayaa ka hadlay arrimo dhowr ah oo ay ugu horeyso amniga iyo is dhex galka ciidankii la isku dhafay ee ka howlgalay Dhuusamareeb iyo magaalooyin kale.\nWasiir Islow aya sheegay in madaxda dowladda dhexe ay dadaal xoogan ku bixinayaan sidii loo xoojin lahaa amniga Galmudug iyo isku dhafka ciidanka isla markaa waxaa uu xusay in guul weyn laga gaaray isku dhafkii ciidanka amniga sidoo kale tababar loo qabtay ciidankii Ahlu sunna kuwaas oo tababar ku qaadanaya Muqdisho iyo Jabuuti.\n“Ciidamada dareeskii ciidanka waa la siiyay mushaarkii bishii labaad waa la siiyay waxaan hadda ku howlanahay dib u xoreynta goobaha argagixisadu ka joogto goboladaan xerada Harqaboobe ee Guriceel ayay ciidan milatari ah ku qaadanayaan tababar iyagoo loo diyaarinayo xoreynta dhulkaas qorshuhuna wuxuu yahay in doorashada ka hor la xoreeyo dhulka cadawgu haysto.\n“Sidaad la socotaan ciidamo ayaa lagu diyaariyay Hiiraan ciidamadaas waxaan rabnaa haduu ilaahay yiraahdo in la soo qaado Guriceel la keeno ciidanka tababar ay isla qaataan ka dibna Galmudug lagu xoreeyo sidoo kale Hirshabelle lagu xoreeyo iyo degaanada kale ee cadawga Khawaarijta ah ay haystaan” ayuu yiri wasiir Islow.\nPrevious articleSoomaaliya oo ka qayb gashay wejiga afaraad ee shirka deyn cafinta.\nNext articleWasiirka cadaaladda XFS oo shir guddoomiyay kulan bahda cadaaladdu maanta yeesheen.


AYUUB 2 - Kitaabka Quduuska Ah\n2Markaasaa Rabbigu wuxuu Shayddaan ku yidhi, War xaggee baad ka timid? Oo Shayddaan wuxuu Rabbiga ugu jawaabay, Waxaan ka imid dhulkii aan maray, oo aan hor iyo dibba ugu dhex socday.\n3Markaasaa Rabbigu wuxuu Shayddaan ku yidhi, Addoonkayga Ayuub ma ka fikirtay? Maxaa yeelay, isaga oo kale dhulka ma joogo, waayo, isagu waa nin qumman oo toosan, oo ah mid Ilaah ka cabsada oo sharka ka fogaada. Oo weliba isagu daacadnimadiisii wuu sii haystaa, in kastoo aad igu dirtay, si aan isaga sababla'aan ugu halligo.\n4Markaasaa Shayddaan wuxuu Rabbiga ugu jawaabay, Haragba harag baa loo baxshaa, oo nin wuxuu haysto oo dhan ayuu naftiisa u baxshaa.\n5Laakiinse bal haatan gacantaada soo fidi, oo lafihiisa iyo jiidhkiisa taabo, oo isna markaasuu hortaada wax xun kaaga sheegi doonaa.\n6Markaasaa Rabbigu wuxuu Shayddaan ku yidhi, Bal eeg, gacantaaduu ku jiraa, waxaadse u daysaa naftiisa.\n7Markaasaa Shayddaan Rabbiga hortiisii ka tegey, oo wuxuu Ayuub tin iyo cedhib ku dhuftay boogo xunxun.\n8Markaasaa Ayuub wuxuu qaatay dheri burburkiis inuu isku xoqo, oo wuxuu dhex fadhiistay dambas.\n9Markaasaa naagtiisii waxay ku tidhi, War ma weli baad daacadnimadaadii sii haysanaysaa? War hoy, Ilaah wax xun ka sheeg, oo iska dhimo.\n10Laakiinse wuxuu iyadii ku yidhi, Waxaad u hadlaysaa sida naagaha nacasyada ah middood. Naa waa sidee? Ilaah gacantiisa intaynu samaan ka qaadanno, miyaynan xumaanna ka qaadanayn? Oo in kastoo waxyaalahaas oo dhammu ay ku dheceen Ayuub innaba afkiisa kuma dembaabin.\n11Haddaba Ayuub saddexdiisii saaxiib markay maqleen xumaantii isaga ku dhacday oo dhan ayuu midkood kastaaba meeshiisii ka yimid. Oo kuwaasu waxay ahaayeen Eliifas oo ahaa reer Teemaan, iyo Bildad oo ahaa reer Shuuxii, iyo Soofar oo ahaa reer Nacamaatii, oo iyana waxay dhammaantood ballan ku dhigteen inay u yimaadaan si ay isaga ugu tacsiyeeyaan oo ay u qalbi qaboojiyaan.\n12Oo markay isagii meel fog ka arkeen oo ay aqoon waayeen ayay codkoodii kor u qaadeen oo ooyeen, oo midkood waluba wuxuu jeexjeexay huwiskiisii, oo intay boodh xagga samada u tuureen ayay madaxa isaga shubeen.\n13Oo toddoba maalmood iyo toddoba habeen ayay isagii dhulka la fadhiyeen, oo midkoodna eray keliya kuma odhan, waayo, waxay arkeen inuu aad iyo aad u xanuunsanayo.\n< AYUUB 1\nAYUUB 3 >


Saadaasha akhristeyaasha Cadalool ee Ciyaarta Caawa ee Atletico v Real Madrid\nHomeChampions LeagueSaadaasha akhristeyaasha Cadalool ee Ciyaarta Caawa ee Atletico v Real Madrid\n14/04/2015 Abdiwahab Ahmed\nMagaalooyinka waaweyn ee Somalidu degto waxa looga diyaar garoobayaa ciyaarta ay caawa isaga hor iman doonaan Atletico Madrid iyo Real Madrid ee kulanka caawa ee Champions League.\nTaageereyaal kala raacsan labada kooxood oo wariye ka tirsan shabakadda www.cadalool.com uu kula kulmay magaalada Hargeysa ayaa waxa ay ku soo bandhigeen saadaasha kulanka caawa, kuwaas oo natiijadooda saadaashaasi ay isku dhow dahay.\nSaadaashan ayaa waxa ay muujisay in 57% ay badin doonto Real Madrid, halka 43% ay codadkii la dhiibtay muujiyeen in ay Atletico Madrid badin doonto.\nDadkan codkooda ka dhiibtay ciyaarta ayaa waxa ay muujiyeen in goolasha lagu kala badin doonaa aanay aad u kala fogaan doonin. Natiijada ugu goolasha badan ee ay ciyaartu ku dhamaan doonto ayaa sida ay cod bixintani muujisay waxay noqon doontaa 3-0 ay ku badin doonto Real Madrid, halka natiijooyinka kalena aanay ka fogeyn.\nInkasta oo labadan kooxood laga filayo ciyaar adag, isla markaana ay adag tahay in saadaasha laga bixiyaa ay xaqiiqada ku dhowaato, waliba marka dib loo milicsado ciyaarihii ay kooxahani isaga hor yimaaddeen labadii sannadood ee u dambeeyey oo ay si aad ah ugu gacan sarraysay Atletico ayaa waxa la sugi doonaa sida ay ciyaartu noqoto.\nVardy Oo Dhaawacmay Iyo Muddada Uu Garoomada Ka Maqnaanayo\nSaudi Arabia vs Japan 1-0 – Goals & Extended Highlights – World Cup Qualifiers\n05/09/2017 Abdiwahab Ahmed\nChelsea: Jose Mourinho iyo Eden Hazard oo Tababaraha iyo Xidigii Sanadka ee Premier League Ku Guuleystay


Goorta lagu dhawaaqayo heshiiska uu xiddiga Chelsea ee Eden Hazard ugu biirayo kooxda Real Madrid oo daaha laga rogay – Gool FM\nGoorta lagu dhawaaqayo heshiiska uu xiddiga Chelsea ee Eden Hazard ugu biirayo kooxda Real Madrid oo daaha laga rogay\n(London) 14 Maajo 2019. Real Madrid ayaa lagu soo waramayaa inay si rasmi ah ugu dhawaaqso inay la soo wareegtay Eden Hazard kaddib markii uu ciyaaro kulankiisii ugu dambeeyey ee Chelsea xilli ciyaareedkan.\nWeeraryahanka xulka qaranka Belgium ayaa dalab kale loo soo bandhigay horraantii todobaadkan, waxaana ay noqon doontaa xilli ciyaareedkii ugu dambeeyey oo uu u ciyaarayo kooxda ka dhisan garoonka Stamford Bridge.\nWargeyska Faransiiska ka soo baxa ee L’Equipe ayaa warinaya in xiddigan oo muddo dheer ay Real Madrid suuqa ka doonaysay uu heshiiskiisu gabagabo ku dhow yahay, iyadoo lagula wareegayo adduun dhan 86 milyan oo gini.\nHazard ayaa heshiiska uu ku aadayo kooxda Real Madrid waxaa lagu dhawaaqi doonaa 30-ka bishan May kaddib marka uu Chelsea u ciyaaro kulanka Final-ka Europa League oo ay ka horjeedaan naadiga Arsenal.\nIntii lagu guda jiray todoba xilli ciyaareed oo uu ku sugnaa galbeedka Magaalada London, Hazard ayaa u saftay 351 kulan kooxda Blues, waxaana uu kula guuleystay shan koob oo ay ku jiraan labo horyaalka Premier League oo uu la qaaday 2015 iyo 2017.\nCiyaaryahanka kooxda Barcelona ee Philippe Coutinho ayaa la warinayaa inay Chelsea soo qaadan doonto si uu u bedelo booska uu ka baxayo Hazard, halka Christian Pulisic uu sidoo kale kaga soo biirayo Blues naadiga Borussia Dortmund.\nWaa tee kooxda ka dhisan Ingiriiska ee amaahda ku soo qaadanaysa weeraryahanka kooxda Real Madrid ee Gareth Bale?


Tuesday March 08, 2022 - 10:24:44 in Wararka by Xarunta Dhexe\nHilib la'aan xoogan ayaa kajirta magaalada Muqdisho tan iyo marki uu sara ukacay sicirka lagu kala iibsado hilibka Geela, kadib marki ganacsatada suuqa xoolaha ee sare uqaadeen qiimaha lakala siisto Geela. Taasi oo keentay sicir barar aad u xoog\nHilib la'aan xoogan ayaa kajirta magaalada Muqdisho tan iyo marki uu sara ukacay sicirka lagu kala iibsado hilibka Geela, kadib marki ganacsatada suuqa xoolaha ee sare uqaadeen qiimaha lakala siisto Geela. Taasi oo keentay sicir barar aad u xoogan.\nQaar kamid ah kawaanleyda suuqyada Muqdisho ayaa arintaan kutilmaamay inuu iska hor keenay kawaanleyda iyo bulshada gobolka Banaadir, kuwaasi oo marki hore la daala dhacaayay sicir barar xoogan oo kajiro qeybo badan oo kamid ah quutul daruurigooda maalin laha ah.\nDhanka kale waxa jirto ganacsato isku dayay in degmooyinka kudhow dhow magaalada Muqdisho sida degmada Afgooye kasoo iibsadaan Geela ayaa iyagana waxba ka badalin sicirka lagu kala iibsado qiimaha kiiladi. Taasi oo ka dhigeyso in lagu kala iibsado halki kiilo oo hilibka geelka qiimo dhan 8$ halka marki hore uu ka ahaa 4$ sida uu xaqiijiyay Shabakada Warsheekh mid kamid ah ganacsatada Muqdisho.\nSidoo kale xuuraansi ee shabakada Warsheekh arimahaan kala yeelatay bulshada gobolka ayaa waxey soo ogaatay in shacabka in badan kubaraarugeen cunida qudaarta sida koostada, taasi oo ah mid aad ugu wanaagsan caafimadka hasa yeeshe cunida hilibka Geelka ayaa waxa uuyahay mid si aad ah loo jecelyahay.\nDhanka kale waxa iyana sara ukacay qiimaha Hilibka Malayga oo isagana gaaray halki ugu sareysay taasi oo iyadana lala xiriiraayo kamaqnaashaha hilibka geela ee suuqyada Muqdisho.\nAxmed M. Cali


Farmaajo: Dib ayaan u billaabeynaa Wadahadalka Somaliland\nMUQDISHO, Soomaaliya - Madaxweynaha Soomaaliya, Maxamed Cabdullaahi [Farmaajo] oo ka hadlayey ka munaasabad 1-da Luulyo oo lagu qabtay Garoonka kubada cagta ee Banaadir, ayaa kaga hadlay arrimo badan oo Somaliland ku saabsan.\nFarmaajo ayaa sheegay in inkasta oo ay jireen duruufo badan oo ay soo mareen Somaliland, taasoo sababtay inay kala qeybsameen Umadda Soomaaliyeed, ay dowladiisa ku dadaaleyso sidii looga qancin lahaa wax walboo ay tabanayaa.\n"Waxaan dooneynaa inaan si xaqiiqo ah, oo dhab ah aan isku hor-fariisano oo aan uwadahadalno, dowladeyda waxaa ka go'an inay si kasta oo ay ku qancin karto Somaliland ay sameyso, waana soo celineynaa wadahaalda Somaliland," ayuu Farmaajo ku nuux-nuux saday.\nMadaxweynaha oo hadalkiisa sii wata ayaa wuxuu sheegay in Koonfurta Soomaaliya ay tahay mid aysan ka maarmin Somaliland, isagoona ku tilmaamay inay tahay Garab muhiim ah oo Soomaaliya ka maqan.\nDhinaca kale, Madaxweynaha oo soo hadal-qaaday colaada ka taagan deegaanka Tukaraq ee gobolka Sool, ayaa wuxuu si kulul udhaleeceeyay in labadda dhinac ee isku haya [Puntland iyo Somaliland] ay wali sii wadaan dagaalka, isagoona ku baaqay nabad.\nHadalka Madaxweyne Farmaajo ee ku aadan inay dib ubilaabeyso dowladiisa wadahalada Somaliland iyo Soomaaliya waxay kusooa aadayaa iyadoo maamulka Hargeysa horey usheegay inay hakiyaan, kadib markii xukuumada Muqdisho is-hor istaag ku sameysay heshiiska Berbera.\nMahdi ayaa daboolka ka qaadey in qaab ka duwan sidoo hore ku billaabanayo...\nDr Sacad: Waqtigii Farmaajo imaan lahaa Somaliland lama gaarin\nSomaliland 01.10.2018. 21:35